Les bais 


Al 

Loyaute 

que point ne delay 

wet (1) sans delay 

que face un lay 

et pour ce l'ay 

commencie 

seur ce qu'il me lie 

en amours dont si me navray 

que mon vivre ay 

tant com vivray 

mis sans oster en sa baillie. 
Mais vos cuers point ne s'amollie 
dame jolie 

eins contralie 

a chiere lie 

le mien dont jamais je n'avray 
joieuse vie 

car mors m'envie 

dont je devie 

san vo gentil corps cuer n'avray. 


Si ne scay de quelle part traire 
puis que contraire 

pour moy detraire 

m'estes n'attraire 

ne puis de vo plaisant attrait 
riens qui ne soit pour moy deffaire 
qui sans meffaire 

weil toudis faire 

vo service en dit et en fait. 

Las einsi de voloir parfait 

vos cuers qui fait 

m'a me deffait 

sans nul forfait 

mais pour ce n'en verres retraire 
le mien que trait 

aves d'un trait 

qui le detrait 

si qu'a la mort m'en convient traire 


(1) Les graphies "vu" et ''w'' sont équivalentes et se prononcent de la 


même façon. 

J'aim la flour 

de valour 

sans folour 

et l'aour 

nuit et jour 

par savour 

Car d'atour 

de coulour 

de doucour 

et d'odour 

a l'onnour 

ne millour 

n'est de li pour ce en langour 
weil bien morir pour s'amour 


Quant j'esgart 

son regart 

que dieu gart 

par son art 

mon cuer art 

tempre et art 

Et d'un dart 

qui n'en part 

me repart 

Lors a part 

me depart 

mais regart 

n'ai que j'aie en joie part 
dont li cuers me fent et part 


Ce fait amours qui m'a conduit 
par un conduit 

aussi com duit 

de tout deduit 

faire or si duit 


mon cuer qu'en riens ne se deduit 


Car sans repentir jour et nuit 
elle me nuit 

et fait annuit 

et si me cuit 

que pour voir cuit 

qu'elle sans cause me destruit 


Car la mort vient a moy le cours 
ne nul recours 

n'ay ne secours 

en mes langours 

de mes tristours 

Ne puis trouver envers amours 


Dont mes doleureuses dolours 
pleines de plours 

en sont tous jours 

assez grignours 

en meins destours 

Et tous ces maus me fait paours 

Car pour doubte d'escondire 
je n'os a ma dame dire 
comment je vif a martire 
pour s'amour 


pour ce que s'elle desdire 
m'en voloit on contre dire 
certes mes cuers morroit dire 
Sans demour 


Nompourquant de cuer et d'ame 
com ma souveraine dame 
l'amerais sans penser blame 
ne folour 


Ja soit ce qu'elle m'enflame 
le cuer d'amoureuse flame 

et qu'en sa prison l'affame 
nuit et jour 


Mais se je puis quant la verray 
je li diray 

quel mal je tray 

las non feray 

eins me tairay 

s'esploiteray 

qu'elle sache seurement 

j'aim tres loyaument 


que pour li durement m'esmay 

et qu'en esmay 

sui et seray 

dont je n'aray 

jamais cuer gay 

einsois morray 

pour li que j'aim tres loyaument 


Et sans sa grace puis manoir 
sache de voir 

qu'a mon pouoir 

sans decevoir 

d'umble voloir 

et main et soir 

feray son dous commandement 


Car se loyaument en espoir 
la serf l'espoir 

que bien savoir 

ou parcevoir 

porra qu'avoir 

bien ne valoir 

ne puis sans son aligement 

Amours tu sces mont bien que siens G1 
sui et de tous tiens 

Or me destiens 

en ses lyens 

et ne wes qu'elle en sache riens 


ne wes aussi que nuls biens 

puist estre miens 

einsi me tiens 

par tes engiens 

s'en muir quant piteus n'en deviens 


Comment qu'elle ait et je l'ottroy 

le cuer de moy 

dou grief anoy 

que je recoy G2 
ne doy riens demander qu'a toy 


Car quant son dous viaire voy 
et je li doy 

dire qu'en foy 

l'aim en tel ploy 

me mes que parler n'os a soy 


Dont moult durement m'air 
et parfondement souspir 
quant longuement a loisir 
la tres grant biaute remir 
de sa face colouree 


et je ne 11 os jehir 
nullement ne descouvrir 
comment y m'estuet languir 
et en languissant morir 
pour li qu'ay tant desiree 


Las au mens s'elle sceust 
ma dolour et congneust 
certes petit me neust 

et moult alegie m'eust 
ma dolente destinee 


n'en rien ne me despleust 
ma mort s'elle li pleust 
einsois mes cuers en eust 
grant joie muis qu'il peust 
obeir a sa pensee 


Mais l'ardour 

qui mon plour 

fait grignour 

par rigour 

ma vigour 

fait menour 

las s'en plour 

en destour 

sans sejour 

et m'atour 

en tel tour 

que retour 

n'espoir de mort par paour 
que termine ma dolour 


Las aimy 

s'en gemy 

et fremy 

quant de li 

n'ay de my 

nom d'ami 

et qu'en my 

part par mi 

mes cuers qui 

l'a servi 

et je aussi 

que mar vi 

sa biaute muir sans merci 
dont humblement la merci 

Pour ce qu'on puist mieux retraire D1 
qu'amours pour amer m'a mort 

je weil faire aveuc ma mort 

un lay dou mal qui me mort D1 
si qu'a moy mors s'en amort 

sans mais garison attraire 


Car pour mon las cuer detraire 
sont ja mort tuit mi deport 

Si qu'en riens ne me deport 
einsois li maus que je port 

me mourdrist sans nul deport 
pour ce que j'aim sans retraire 


N'amours pite point D2 
n'a dou cruel point 
qui au cuer me point 
einssois m'en scet si a point D2 
poindre par son art 


que mon cuer empoint 

mat en angle point 

s'en sui en tel point 

que se dieux joie me doint 
le mors me vient tart 


Et tout pour amer 

ay je tant d'amer 

qu'amours reclamer E1 
ne me deingne et enflamer 

me fait n'un regart 


ne puis entamer 

einssois affamer 

me fait en amer 

et dolent chetif clamer 

quant mes cuers ne part E1 


Pour ce dame gentieus 

a qui sui entendieus 

mes las cuers se sent tieux 

qu'il n'est maux qu'il ne sentente 


dont jamais n'iert santiens 
car par engiens soustiens 
l'atteint de corps mortieus 
amours qui en li sente 


E2 


Einsi li las se duet 
mais souffrir li estuet 
pour ce qu'amours le wet 
qui l'ocist et tourmente 


ne dou mal qu'il acquet E2 
confort trouver ne puet 

einsois plus qu'il ne suet 

se compleint et demente 


Mais de ce ne me vermeil 
ne ce n'est mie merveille 
s'il vit en dolour 


car quant vo bel appareil 

vo face clere et vermeille 

et vostre valour 

vit premiers par sa folour 

en vo biaute nompareille 

qui de ma mort s'appareille . 
mist et ottria s'amour 

ne pour mal qu'il en recueille 
ne m'en laist faire clamour 


Ja soit ce que mon grief dueil 


wet que je me pleingne et dueille 


a vous que j'aour 


mais quant compleindre m'i vueil 
mes las dolens cuers s'esveille 
et me livre estour 

tel que par meint divers tour 
le dire me desconseille 

et l'amer tant me conseille 
que j'aim plus de jour en jour 
si qu'einsi weille ou ne weille 
m'estuet celer ma langour 


Aveuc ce douce annemie 
honte me maistrie 

paour me chastie 

desdaing me deffie 

et dangiers m'escrie 

que nulle chose ne die 
pour refus qui m'assaudroit 


Et vo maniere jolie 

de douceur garnie 

m'assaut et tarie 

vostre amours me lie 

par sa signourie 

si qu'en regardant m'oublie 
vo gent corps parfait a droit 


dont j'ai maniere esperdue 

et vigour perdue 

car biaute creue 

de valour m'argue 

dont li scens me mue 

si que j'en tramble et tressue 
n'en moy n'a raison ne droit 


Einssoi suis com beste mue 
sont m'ardeur argue 

qui tant continue 

e trop s'esvertue 

fait desconvenue 

quant elle ne me parture 
Car mieus morir me vaudroit 

Morir certes il n'est biens ne soing 
que je vossisse avant la mort eslire 
qu'a moy garir ne porroit pas souffire 
joie d'amours tant sui je mis au bas 

et seul pour ce que je ne die pas 

que ja mes cuers ait chose qu'il desire 
mors ne me vuet penre ne deingne occire 
dont je languis dolens tristes et mas 


Si morray je mal gre li sans respas 

car vie est tant noble et pure a droit dire 
qu'en moy qui sui si chargies de martyre 

et qui tant sui veins doleureus et las 

ne deingnera plus de mourer he(las) 

einssi morray dou mal qui me martyre 

malgre la mort qui me het et m'empire 

quant pieca n'ay passe par mi ses las 


Ainssi amours tout me deffait 

et m'oste tous les biens a fait 
ne je n'i scay autre forfait 
fors que je l'ay du cuer parfait 
trop ame et s'ay sans meffaire 


longuement et loyaument fait 

son service en dit et en fait 

si m'est vis qu'envers moy meffait 
quant un regart m'eust refait 

se souffert le meust a faire 


Nompourquant le plaisant attrait 

qui m'art qui m'esprent qui m'attrait 
qui tant me nuist grieve et detrait 
et nulle fois ne s'en retrait 

est grant cause de mon contraire 


car il ha sans menacier trait 

mon cuer d'un si dolereus trait 

que jamais le cop n'en iert trait 
eins nourrist en moy et pourtrait 

la mort qu'il m'en conviendra traire 


Aussi mi oueil 

m'ont mis en dueil 

que je recueil 

car par l'escueil 

d'eaus grant biaute et dous accueil 
que j'aim et weil 

d'amoureus weil 

dont je me dueil 

plus que ne sueil 

ont de mon cuer passe le sueil 


Las ce m'estraint 

ce me destraint 

et mon vis taint 

de divers taint 

que biautes ou nulle n'attaint 

ma joie estaint 

au cuer m'attaint 

et en moy maint 

dont j'ai mal maint 

quant faire ne puis qu'elle m'aint 

Ainsi amours mon cuer et loyaute 
plaisant attrait doulz accueil et biaute 
aveuc mes yeux ont mon dolereus corps 


destruit detrait hay et despite 
et de tous maus martyre sans pite 
si qu'asses mieux me lie toute hors 


Car garison de nulle part n'espoir 
et s'ay perdu scens vigour et espoir 
dont nature est faillie toute hors 


en moy qui sui si pres de desespoir 
que je ne scay bien si je m'en desespoir 
que ce sera mes plus prochains confors 


Car tant est sure 
l'arsure 

qu'a desmesure 

me dure 

que mais de cure 

ne cure 

pour ce que de dur en dur 


ma dame pure 

m'est dure 

et que m'oscure 
pointure 

mal gre nature 

meure 

la mort dont je m'asseur 


Et a esture 

droiture 

com non seure 

s'oscure 

quant vo figure 

figure 

ma mort et mon dur eur 


par sa morsure 
la jure 

et de mesure 

m'espure 

mais sans laidure 

l'endure 

d'unble voloir franc et pur 


Et si congnoy 

c'onques n'oy 

tant d'anoy 

si qu'en marvoy 

quant je voy 

bien qu'avoy 

n'array n'ottroy 

ne qu'amours ne mi yert tendre 

Einssois percoy 

que par soy 

mort recoy 

ne scay pour quoy 

car en foy 

plus que moy 

vous aim et croy 

de fin cuer sans mesprendre 


Ne puis qu'enpris 

d'estre pris 

en pourpris 

de vo haut pris 

que tant pris 

ne m'espris 

ne ne repris 

vo weil ne quier reprendre 


car com souspris 

desaparis 

d'estre espris 

d'amer me espris 

mais compris 

et apris 

ay que je pris 

la mort a l'entendre prendre 


Pour ce qu'en vo dous viaire 
dont toute ma dolour sort 

ne truis secours ne confort 

grace pite ne acort 

doucour n'amour fors descort 
et samblant de moy deffaire 


s'en muir douce debonnaire 

en dueil et en desconfort 
par deffaut de reconfort 
n'onques de vous n'os confort 
si pri dieu que ciaus confort 
qui y penront exemplaire 

Nuls ne doit avoir mervejlle 
ne penser que je desueille 

mille chose qu'amours weille 
se souvent me pleing et dueil 


car li maus qui me traveille 
ne dort onques ne sommeille 
ne s'amenrist einssois veille 
toudis pour croistre mon dueil 


N'il ne wet que je recueille 

chose de quoy meins me dueille 
n'amours riens ne me conseille 
fors l'amer s'aim par son vueil 


ce qui ma mort appareille 

c'est des fleurs la nompareille 
c'on claimme blanche vermeille 
belle bonne et sans orgueil 


Dessus toutes fleurs mondeinne 
souvereinne 
est d'odeur et sa colour 


n'est onques pale ne veinne 
eins est pleinne 
de vertu et de savour 


De tous vices est lointeinne 
et procheinne 
de pris de grace et d'onnour 


n'en li n'a tache vileinne 
tant est sainne 
pure et haute valour 


Pour ce de loyal cuer fin 
jusques a tant que je fine 
l'ameray en foy 


ne ja n'en quier faire fin 
car tant par est vraie fine 
et de belle arroy 


qu'elle est de tous biens en soy 


feuille fleur fruit et racine 
et vrais estos qui ne fine 
d'acroistre pour ce m'ottroy 
a ce que tout enterine 

son bon et son veil de moy 


Comment qu'a mon bien enclin 
ne truisse son cuer qui mine 
le mien a desroy 


dont ma joie yert en decline 
s'elle a garir ne s'encline 

le mal que recoy 

car son plaisant maintieng coy 
par desir mon cuer affine 
toute ensement com la mine 
s'affine a feu dont je croy 
morir dedens brief termine 
n'autre garison n'ivoy 

Or ne deingne 

que j'ateingne 

a nulle riens qui esteingne 
mon anuy 


eins l'engreingne 

s'en meheingne 

mon cuer mais bien l'en conveingne 
car siens sui 


Or ne creingne 

que je feingne 

ne qu'autre amour entrepreingne 
vers mi luy 


Einssois teingne 

que qu'aveingne 

que je l'aim quel part que veingne 
plus qu'autrui 


He las et elle martyre 

de si grief martyre 

et si mal attire 

a tort sans matire 

pour li plus despire 

mon cuer que la mort le tire 


car quant il seoit escondire 
de ce qu'il desire 

il recoit tant d'ire 

qu'a verite dire 

pour son mal descrire 

ne porroit langue souffire 


Einsi pour moy desconfire 
fait mon cuer defrire 

et en dueil confire 

qui toudis empire 

dont li las soupire 

quant en la belle se mire 


dont nuls ne porroit mesdire 
qui deust son mire 

estre or ne remire 

son mal dont eslire 

wet pour le meins pire 

mort qui tost le veingne occire 


Car desirs li fait meint saut 
qui est a ce duis 

dont li las tramble et tressaut 
tant li fait d'annuis 


et ma dame qui tant vaut 

que fonteinne et puis 

est d'onneurs en fait bersaut 
ce bien dire puis 


Ou tant trait lance et assaut 
que j'en sui destruis 

ne de son mortel assaut 
garison ne truis 

qu'en riens qui soit ne li chant 
de mon mal et puis 
qu'il li plaist se dieux me saut 
tous joians en suis 


car je weil 

son dous weil 

faire 

de cuer sans meffaire 
jusques a la mort 


que si oueil 

d'umble accueil 
traire 

me font sans attraire 
joie ne deport 


Pour ce en weil 

que recueil 

taire 

ne puis le contraire 
qui m'ocist a tort 


si m'en dueil 

quant ne sueil 

plaire 

ne fais que desplaire 
helas ce ma mort 


Si ne scay s'amours m'essaie 
qui tant me grieve et esmaie 
ou s'il li plaist que je traie 
toudis mal qui me detrie 

mais einssois que me retraie 
d'amer weil morir 

pour ma dame sans merir 


qui par sa grant biaute vraie 
et par sa maniere gaie 

mon dolent cuer fent et plaie 
de meinte amoureuse plaie 

quant li ne li plaist que j'aie 
mon loyal desir 

c'est s'amour que tant desir 


Las dolens li souvient il 
comment le regart soustil 
de son viaire gentil 

m'a mis et tient en essil 
dont tous me gaste et essil 


Certes bien croy que nenil 

quant elle me tient si vil 

que pour li sui en peril 

de morir et si sui cil 

qui l'aim plus qu'autre cent mil 

Pour ce entre lais 

chans et lais 

si n'en puis mais 
c'onques mais 

nul si grief fais 

com je fais 

ne porta nuls amis vrais 


Qu'a tous essais 

sui detrais 

n'en dis n'en fais 

je n'ay pais 

et au cuer trais 

dont en plais 

dolereus sont mes souhais 


Si ne me scay des gries maus ou compleindre 
qui font mon vis souvent palir et teindre 
ne riens qui soit ne les porroit esteindre 
fors que ma dame 

que j'aim et serf loyaument sans refreindre 
de cuer et d'ame 


Or ne se vuet de moy travillier feindre 
einsois me fait tourmenter et desteindre 
n'un seul espoir ne laist en mon cuer miendre 
qu'amours entame 

quant je ne puis a mon desir ateindre 

qui est sans blame 


He las si ne puis aprendre 
ymaginer ne tour comprendre 
qu'il ne me conveingne prendre 
mort pleinne de desespoir 


ne je ne m'en puis deffendre 

car elle fait mon cuer fendre 
quant elle n'est vers moy tendre 
c'est ce dont me desespoir 


Pour ce humblement sans atendre 
weil pour li la port atendre 
quant elle ne deingne entendre 
a ce qui me fait doloir 


ne nulz ne me doit reprendre 
se faire vueil sans mesprendre 
de sa belle face tendre 

le dous gracieus voloir 

Par trois raison me weil defendre 
c'on ne me doit mie reprendre 
se selon la condition 


de m'amour qui jamais n'iert mendre 
weil ma pleinte et mon lay comprendre 
en triste ymagination 


L'une est qu'amours ne vuet entendre 
a ce que ma dame soit tendre 
vers moy eins est s'entention 


que mon dolent cuer face fendre 
joie ne deingne en moy descendre 
et lay c'est lamentation 


Pour ce mesprendroie 

s'en mon may disoie 

que j'oie 

de joie 

ou se de semblant joieus 
faire le voloie 

qu'amours qui me loie 
desvoie 

la voie 

des biens dont sui familleus 


Et quant merci proie 

la simple la coie 
n'ottroie 

que soie 

ses sers ne ses amoureux 


nes que je la voie 

et pous l'amour soie 
morroie 

s'estoie 

sans vir son corps gracieus 


Si vif en trop mortel chace 
qu'amours me dechace 

pour ce que je chace 
l'amour de ma dame chiere 


qui me mort quiert et pouchace 
quant elle m'enchace 

et quant avoir grace 

ne puis de sa simple chiere 


Las si ne scay que je face 

car sa belle face 

tout mon bien efface 

quant envers moy seule est fiere 


et dangier qui me menace 
wet que sa menace 

de fait me defface 

cuer corps pouoir et maniere 


Einssi detrait 

mon cuer et fait contraire 
son dous viaire 

et son plaisant attrait 

l'a si attrait 

que siens est sans retraire 
ne pour mort traire 

n'iert ja de li retrait 


Pour ce meffait 

de moy einsi deffaire 
qui son bon faire 

vueil de cuer et de fait 


certes non fait 

qu'elle ne scet meffaire 
tant est d'affaire 

bon loyal et parfait 


Qu'a sa bonte qui toutes enlumine 
n'est mondeinne bonte qui se compere 


et sa biaute qui sont gent atour pere 
plus que biautes est belle est enterine 


Car tout aussi com la rose a l'espine 
en douce oudour et coulour se differe 


seur toutes est fleur feuille fruit et mere 


de tous biens d'onneur de douceur fine 


Si doy moult estre repris 

quant j'ay dit qu'elle ha mespris 
car tant ha sens los et pris 

et tant est ses corps apris 

de toute bonne apresure 


que c'est l'exemplaire ou pris 
sont tuit li bien et compris 
dont se de li sui espris 

et je l'aim serf loe et pris 
je ne fais pas mespresure 


car quant en mon cuer devis 
comme elle est belle de vis 
et comment a mon devis 

ses gens corps est assevis 
de toute oeuvre de nature 


gens joins et ama ne vis 
par penser sui si ravis 
que je ne scay se sui vis 
si met je tout mon avis 

a penser a sa figure 


Einssi pensant a s'amour 
meintes fois demour 

et en ce demour 

mes cuers fait clamour 
pleins d'umble cremour 

de sa grant tristour 

et de sa langour 

par souspirs pleins de dolour 
a la grant valour 


G1 


G2 


G2 


H1 


H1 


H2 


H2 


11 


I1 


ma dame d'onnour | I2 
mais pou de tenrour 

en ha las se en plour 

et en mon grief plour 

si forment m'esplour 

quant en mon avis retour 12 
que tous me demour 


Si croy pour ce que j'aour 

par si grant savour 

sa fine doucour 

sa fresche coulour J1 
son corps fait a tour 

et son gent atour 

qui seur tous est flour 

qu'amours wet par sa rigour 

que perde vigour 


et que mi bon jour 

a wet ma baudour 
finent sans sejour 
mais ja pour paour 

de mort deshonnour 

n'i penseray ne folour 
vers li que je honnour 

Eins 1'ameray 
et obeiray 
doubteray 
serviray 

et sans repentir 


de fin cuer vray K1 
tant com je vivray 

le feray 

et seray 

siens sans retollir 


N'a son corps gay 

plus ne jehiray K1 
les maus qu'ay 

ne l'esmay 

qu'il m'estuet sentir 


fors en ce lay 

et mieus que porray 

soufferay K2 
s'en lairay 

amours convenir 


Comment qu'il ne li souveingne 

de moy ne ne deingne 

qu'il me veingne 

riens dont preingne K2 
espoir qui m'ardour esteingne 


ne qu'a nulle joie atteingne 
nes que je me pleingne 

ne compleingne | 

si m'enseingne 

quant elle m'est si estreingne 


Si ne scay que je deveingne 
qu'elle me compeingne 

et me heïingne 

dont l'enseingne 

qu'en plours mon cuer beingne 


Mais comment que me destreingne 
contraingne et estreingne 

ja n'aveingne 

que me feingne 

d'amer ne que m'en refreingne 


Et si n'est qui me confort 

ne plus ne requiert confort 
n'aligement 

eins endure liement 

le mal que port 

com cilz qui weil sans deport 
tres humblement 

languir amoureusement 

jusqu'a la mort 


Pour celle que j'aim si fort 
que j'ay tant de desconfort 
et de tourment 

que mort sui certeinnement 
sans nul deport 

se pitie qui en li dort 
procheinnement 

ne met son cuer autrement 
de mon acort 


Or soit a son ordonnance 
car fiance 

nulle part 

n'ay ressort ne esperance 
d'aligiance 

par nul art 


fors en sa douce sanlance 
qui sans lance 

m'a d'un dart 

navre dont sans apparance 
par plaisance 

mon cuer art 


Mais trop me fait de grevance 

sa presence 

quant j'esgart 

qu'a tous est d'umble acointance 
d'eloquence 

de regart 


si m'est si grief la souffrance 
que sueffre en ce 

que trop tart 

muir car j'en pers contenance 
et puissance 

quant n'i part 

Si ne scay le milleur tour prendre 
car j'aim mieux morir que mesprendre 
vers li que j'aim sans meffacon 


ne qu'ailleurs mon dolent cuer tendre 
qui plus art que charbon sous cendre 
pour sa belle clere facon 


Eins weil toudis a s'onnour tendre 
et tout mon temps en li despendre 
coment qu'aie de guerre don 


pour s'amour qui en moy engendre 
voloir d'endurer et d'atendre 
la mort en lieu de guerredon 

Amours doucement me tente 
que m'entente 

si que je ne m'en repente 
mette en li servir 


et ma douce dame gente 

qui est l'ente 

de tous biens m'en atalente 
et je le desir 


C'est bien drois que m'assente 

en attente 

que aucuns de sez dous biens sente 
dedens moy venir 


pour ce aussi comme de rente 
li presente 

cuer corps pouoir et jouvente 
penser et desir 


Si que tout premierement 
weil devotement 

loer humblement 

et mercier hautement 
amours en mon lay 


quant elle m'a franchement 
sans departement 

donne ligement 

pour ma dame loyaument 
servir de cuer vray 


Et aussi certeinnement 
bien n'avancement 

n'aray nullement 

s'il ne me vient proprement 
de sont gent corps gay 


qui me fait moult liement 
et tres doucement 
amoureusement 

languir sans avoir tourment 
tristesse n'esmay 


Vivre ne porroie 

n'avoir bien ne joie 

se ne la servoie 

et obeissoie 

de cuer pour ce ou que je soie 


tous a li m'ottroie 

ne m'en recroiroie 

se morir devoie 

or doint dieux que moie 

soit d'amour plus ne verroie 

Ne riens ne vaurroie 

se je ne l'amoie 

car elle m'avoie 

en la droite voie 

d'amer dont riens ne savoie 


et je qu'en diroie 

sa maniere coie 

si me tient et loie 

que riens ne m'anoie 
qu'amours me face n'envoie 


Einssi m'a doucement pris 
et mis en son dous pourpris 
et certes je me rens pris 
sans partir de sa prison 


car nices et desapris 

sui mais bien seray apris 
et porray monter en pris 
se le l'aim sans mesprison 


Car tant est douce de vis 
bonne belle a mon devis 

et s'est si bien assevis 

ses gens corps sans meffacon 


que nature ce m'est vis 

y mist si tout son avis 

que j'en sui pris et ravis 
plus c'onques ne fu pris hom 


Mais trop fort me pleing de nature 
quant ma cure 

est si plaisant creature 

et sans partir ne movoir 


or n'ay maniere meure 

ne figure 

grace bonte ne mesure 

pour telle honneur recevoir 


Et ce me fait bleceure 
grief et dure 

et me tolt envoiseure 
mais je feray mon pouoir 


que ma dame nette et pure 
soit seure 

que loyaument sans laidure 
l'aim et sers sans decevoir 


Autre confors ne scay fors bien amer 
et se povail il faut que je me peinne 


de ma dame me servir et honnourer 
et de valour seurs a ce me meinne 

Car se je ser ma dame sans fausser 


tant est vaillant franche douce et humeinne 


que ses frans cuers ne porroit endurer 


s'elle le scet que je perde ma peinne 


Las qu'ay le dit ja n'iert perdue 
ne retenue 

car a cinc cens doubles rendue 
m'est sans plus par douce esperance 


dont fine amours est soustenue 
et repeue 

quant de la belle ay la venue 
qui me point d'amoureuse lance 


Et ce moult durement m'argue 
dont je tressue 

et ma coulour desteint et mue 
s'en pers maniere et contenance 


que ne sui pas de tel value 
que receue 

soit de moy l'amour ne heue 
de dame de si grant vaillance 


C'est ma paour 
c'est m'ardour 
c'est mon plour 
c'est ma dolour 
ma tristour 
ma langour 


c'est ce qui pis me fait et mal entourne 


et sa valour 
sa coulour 

sa doucour 
son gent atour 
sans baudour 
ne folour 


font que mes cuers en li meint et sejourne 


Et fine amour 

qui demour 

et sejour 

fait nuit et jour 

en moy pour 

mon millour 

wet que dou tout a li amer m'atourne 


dont je l'aour 
criem honnour 
par honnour 
sans deshonnour 
et demour , 

en ce tour 


que riens qui soit ne voy qui m'en detourne 

Si ne me doit pas desplaire 
mais mout plaire 

moy attraire 

a li servir Sans retraire 
et se petit vail 


son tres dous plaisant viaire 
debonnaire 

exemplaire 

me sera de tous biens faire 
pour ce a li me bail 


Car elle set de si bonne aire 
et d'affaire 

tel que traire 

ne scet a mal ne meffaire 
mais s'a s'amour fail 


tuit bien me seront contraire 
et deffaire 

sans refaire 

convenra mon cuer et traire 
de mort le travail 


Mais tost m'aroit respite 
sa bonte 

d'un samblant d'umilite 
engendre 

de fin cuer enamoure 
faire me voloit 


Et j'espoir qu'en sa biaute 
qui navre 

m'a soit pure loyaute 

et pite 

or li doint dieu volente 
que s'amour m'ottroit 


Si m'ara guerre donne 

la sante 

que j'ay lonc temps desire 
et donne 

de toute joie a plente 

qui ne me faudroit 


et mis en si haut degre 
qu'a mon gre 

se quanque dieux ha forme 
et cree 

m'estoit tout abandonne 
tant ne me vaudroit 


Si ne quier 

ne requier 

a dieu nes par souhaidier 
fors s'amour entiere 

qui changier 

de legier 

puet mes maus ẹt aligier 
s'elle oit ma priere 


Eslongier 

n'estangier 

ne me quier de son dangier 
par nulle maniere 


qu'avancier 

et aidier 

plus me puet que n'os cuidier 
sa tres douce chiere 


Et se pour li me tourmente 
et demente 

quant elle ne m'est presente 
ce fait sans mentir 


desirs qui me represente 
plus de trente 

pensers voire de sexente 
d'un seul souvenir 


Car sa grant biaute la plente 
d'amours plente 

en moy et me met en sente 

de li obeir 


et loyaute n'est pas lente 
einsois lente 

seur foy que je li creante 
jusques au morir 

Amis t'amour me contreint 

si qu'il me convient descrire 
le martyre : 

qui empire 

mon corps et mon cuer estreint 


et de grietes si m'enseint 
que je ne saroie eslire 

le miens pire 

dont martyre 

n'ay qui a joie me meint 


Et mes cuers toudis se pleint 
que nulle fois ne desire 
gien ne rire 


eins soupire quant mors ma vie n'esteint 


ne les cent pars de son pleint 
cuer penser ne bouche dire 
n'a l'escrire 

mains souffire 

ne porroit tant se compleint 


Qu'a toute heure li las pleure 


s'en devient plus noirs que meure 


ne solas n'est en son plour: 


qui aqueure ne labeure 
pour li si qu'on le sequeure 
de confort en sa dolour 


Ce l'espleure et deveure 
si fort qu'en li ne demeure 
vigour sanc n'autre liquour 


s'en saveure mort qui seure 
me courra pour ta demeure 
dous amis et pour t'amour 


Se je ne voy temprement 
ton faitis corps gent 

car vraiement 

longuement 

en ce point durer ne puis 


pour desir qui griefment 
m'assaut et esprent 
qu'en mon dolent 

cuer souvent 

morte m'esperance truis 


Quant souvenirs ne me rent 
nul aligement 

fors grief torment 

qui m'aprent 

hair mes jours et mes nuis 

et je de toy fermement 
croy que nullement 
d'esbatement 

n'as talent 

et qu'en riens ne te deduis 


C'est ce dont plus me demente 
car je croy 

dous amis que tes cuers sente 
tel anoy 

pour moy com je l'ay pour toy 
Lasse chetive dolente 


bien hair ma vie doy 

quant je voy 

que tous ces maus nous presente 
bonne foy 


Car je t'aim en vraie entente 
et tu moy 

et pour ce einsi nous tourmente 
le desroy 

de fortune qui n'a loy 

que l'eslongue ta jouvente 


dont tous les jours en requoy 
sans arroy 

en guises plus de cinquante 
me des voy 


Amis je soloie 

avoir tant de joie 

quant je te veoie 

plus ne demandoie 

ne plus ne voloie 
souffisance avoie 

c'estoit quanque je queroie 


jolie en estoie 

gaie en devenoie 

plus simple et plus quoie 
tant en amendoie 

que ne le saroie 

dire ne porroie 

quant ton gent corps remiroie 


Lasse or n'est il voie 

qui mon oueil avoie 

coment je la voie 

ne coment j'envoie 

vers toy si que j'oie 

ce que je voudroie 

c'est bien de toy qui m'esjoie 

pour ce ades larmoie 
mes cuers qui se noie 
en plours et renoie 
tous gieus qu'en diroie 
quanque voy m'anoie 
homme n'en croiroie 


qu'avoir bien loing de toy doie 


Tres dous amis 

ce m'ont tramis 

et en moy mis 

amours vraie et entiere 


tes corps faitis 
lons et tratis 

tes cuers gentils 
et ta douce maniere 


Qu'a mon avis 

yes assevis 

a droit devis 

de riche honneur et chiere 


et de ton vis 

qu'a veoir devis 

fu ce m'est vis 
nature bonne ouvriere 


Si que amis n'aies pensee 
que pour longue demouree 
pour fortune la dervee 

ne pour creature nee 

te mette en oubli 


qu'a tous jours sans decevree 
est m'amour en toy fermee 
com suer amie et amee 

ne tant com j'aray duree 
n'aray autre amy 


Oublie ta destinee 

et pense a ta retournee 

que joie guerre donnee 

par honnour prise et donnee 
t'iert sans lonc detri 


et coment riens ne m'agree 
sans toy dont j'ay esplouree 
la face et descoulouree 

ce n'est pas chose celee 
bien il pert amy 


Amis ne doubter 

que les bois aler 

les mons avaler 

les bestes parler 

les poissons voler 

verras quant je te lairay 

Les temps arrester 

une loy garder 

envie finer 

seinne retourner 

et tarir la mer 

quant seur tout ne t'ameray 


Si dois conforter 

ton cuer et donter 

et considerer 

comment sans fausser 
t'aim et vueil amer 

de loyal cuer fin et vray 


et laissier ester 

tout ce qu'amender 

ne pues et penser 

que face muer 

en dous ton amer 

amis quant je te verray 


Amis encor bien dire l'os 
qu'onques tristans ne lancelos 


paris guenevre yseult ne heleinne 


n'ensuirent si le pourros 
de loyaute et esclos 
comme je fais n'a tant de peinne 


Car joye n'ay pais ne repos 
pour toy n'onques ne me repos 
amis quant je te sui lointeinne 


et quant einsi te voy enclos 
mais je te promet a bries mos 
que loyal te sui et certeinne 


Pren confort 
en amer fort 
en tous cas 
et au port 
de desconfort 
ne va pas 

se tu y vas 
s'i verras 
son effort 
que le solas 
en aras 

de la mort 

Se ton sort 

et ton ressort 
en li as 

meint deport 
et meint emport 
y penras 

plus ne diras 
chetis las 
amours dort 
car en ses las 
nuiz n'es mas 
s'il n'a tort 


Bien croy que le grant desir 
que tu as de revenir 

a fait bersaut * 

de ton cuer et qu'il l'assaut 
par grant air 

et qu'il trait 

pour li honnir 

dont il tressaut 

garros de froit et de chaut 
par souvenir 


Ce te fais teindre et palir 
dementer plourer gemir 

et en tressaut 

faire meint tour et meint saut 
et meint soupir 

bien m'en scay 

a quoy tenir 

car tel assaut 

tous les jours souffrir me faut 
et soustenir 


Ce bruist mon cuer et teint 
car tout aussi com la cire 
fondre et frire 

tire a tire 

fait li feus quant il ateint 


t'amour qui en moy remaint 

fait mon cuer fondre et desfrire 
dieux l'i mire 

ni faut mire 

fors li qui me fait mal meint 


Car desirs ne se refreint 
eins me cuide desconfire 
si m'attire 

et martire 

mais esperance le veint 


or pri dieu que tes cuers m'eint 
si qu'a faussete ne tire 

pour ocire 

le mien d'ire 

et qu' joie te rameint 

Un mortel lay weil commencier 
et a tous amans annoncier 
comment amours me wet traitier 
et mettre de joie en misere 


par fortune qui detaillier 


fait mon cuer et en plours baignier 


par un faus traitre murtrier 
qui de tous maus faire se pere 


C'est mesdis qui mon sens changier 


vuet et tous biens de moy chacier 
et moy si mortelment playier 


ue jamais n'iert qu'a moy ne pere 
q 


et si n'en ose l'ueil drecier 
pites ne loyautes groucier 

mais franchise se va mucier 
s'en muir de grief mort et amere 


Car mes biens et mes effors 
mes dous espoirs mes confors 
ma joie et l'onneur de my 


Mon cuer m'amour mes depors 
et mes amoureus tresors 
m'ont de leur grace bani 


Par faus et mauvais rapors 
et par envieus enors 
qui m'ont faussement trahy 


dont je sui perdus et mors 
et vous pri venes au corps 
mi bon et loyal ami 


Pour moy plourer tendrement 

et parfondement 

et pour moustrer qu'a tourment 
dolereusement 

muir pour ma tres douce dame 


qu'ay si amoureusement 

et si nettement 

servi qu'onques vraiement 

je n'os pensement 

fors a s'onneur sans nul blame 


Et pour ce que toute gent 
voient clerement 

que pour amer loyaument 
sui mors tellement 

ce lay mettes sur ma lame 

ne fais autre testament F1 
fors tant qu'umblement f 

ma dame mon cuer present * 

et s'elle le prent 

li dieux d'amour ara l'ame 


Mais il m'est avis 
que quant dou cler vis 
de ma douce dame chiere 


me voy escondis 
qu'il n'est paradis 
n'autre bien qu'a moy affiere G1 


Ains doit estre mis 
avec les chetis 
et hors de toute priere 
G1 
et mes esperis 
doit estre peris 
quant ire est de moy murtriere 


Dolans cuer las G2 
di moy que feras 
que diras 
ou riras 
ne que devenras 
quant tu verras G2 
qu'on te vuet pas 
plus n'aras 
de soulas 
que de dire helas 
H1 
Bien mis seras 
de si haut si bas 
la plourras 
les maus qu'as 
dolereus et mas 
la trouveras 
ou tu partiras 
s'en morras 
sans resnas 
en l'amoureus las 
H1 
La seront mi grief comleint 
et mi nleint 
mi grant souspir 
et mi plour 
tost pleure et petit pleint 
ce estraint 
en moy sens joie et vigour 
et coulour 
Car c'est ce qui mon vis taint 
c'est ce qui a mort m'ataint 
c'est le pis de ma folour 


Qu'en monde n'a riens tant m'eint 
qui m'amaint 

confort fors dueil 

et tristour 

ne riens nulle ne me plaint 

ains ont maint 

grant joie quant plus fort plour 
car tenrour 

ne pite en euls ne maint 

de la rage qui m'estraint 

pour ma dame que j'aour 


Quar se pite qui pour moy dort 
estoit d'acort 

qu'aucuns venist pour mon confort 
d'une larme amoureuse 


plaindre et plourer le mal que port 
il m'aroit mort 

einsi fineroit sans deport 

ma doleur doulereuse 


Mais amours qui a son grant tort 
me het trop fort 

si tost ne wet mie ma mort 

ne ma vie joyeuse 


ains wet que vive par son sort 
sans nul deport 

en langueur et en desconfort 
c'est chose trop cueuse 


Quant morir 

ne garir 

esjoir 

ne joir 

ne me laist ne durer 
repentir 

departir 

li guerpir 

ne fuir 

ne ma dame oublier 


Mais doubter 

aourer 

desirer 

honnourer 

la me fait et servir 
li garder 

li celer 

li amer 

sans fausser 

La sont tuit mi desir 

S'en soupir 

maint souspir 

et m'air 

d'un air 

trop dur a endurer 
quant souffrir 
n'obeir 

ne querir 

son plaisir 

ne m'i font que grever 


Mais plourer 
soupirer 
dementer 
desperer 
moy hair 
moy oir 
refuser 
debouter 

et donner 
tout amer 
sont en lieu de merir 


Mais la mortel rage 

et les meschies qu'ay 
viennent de l'outrage 
que je commensai 

quant onques penser osay 
n'avoir regart 

a ma dame que dieus gart 


Qu'en son douls servage 
sans partir entray 

quant sa douce ymage 
premiers resgardai 

si qu'adonc je me navray 
dou mortel dart 


qui de mon cuer ne se part 


Si prent la venjance 

de m'outre cuidance 
amours qui me lance 

le mortel fer de sa lance 
c'est desesperance 

en lieu d'esperance 

et ce que deffense 
d'estre en sa presence 


me fait en lieu d'aligance 


Ne je n'ay fiance 
qu'en ma grief souffrance 
soit nuls qui s'avance 


Se ce n'est pour ma grevance 


mais riens n'a puissance 
que sa grant vaillance 

sa douce samblance 

ne sa contenance 

s'aie ades en ramenbrance 

Tant a bonte 

tant a biaute 

humilite 

jolite 

grace honneste 

et gaiete 

sens doucour debonnairete 
que c'est l'arbre de vie 


et de sante 

et a mon gre 

de loyaute 

de verite 

a tout passe 

et seurmonte 

et tout le monde enlumine 
d'onneur de courtoisie 


Mais tant pite 

n'i ai trouve 

qu'en morphante 

ait visite 

ne conforte 

de sa clarte 

les tenebres ne l'obscurte 
de la grief maladie 


ou j'ai este 

par maint este 

ne pour griete 

qu'aie porte 

ne endure 

n'ay esprouve 

que d'un seul regart ma durte 
par li soit adoucie 


L'estoile est qui puet adrecier 
les desvoies et ravoier 

helas or me fait desvoier 

c'est la fonteinne douce et clere 


qui puet dou tout assasier 
l'ardant ¿soif de mon desirier 
et tous mes gries maus alegier 
mais trop m'en est amours avere 


Car ce m'art et me fait sechier 
qu'ades la voy dont plus l'ay chier 
et goute n'en puis essaier 

pour ce a tantale me compere 


S'en chant en mon jour darrenier 
dame mort m'ont sans menassier 

vostre dous oueil vostre dangier 
et vostre amour que chier compere 

Ne scay comment commencier 
un tres dous lay 

pour bon amour mercier 

de l'espoir qu'ay 

et pour ma dame au corps gay 
glorifier 

et loer car trop po scay 
pour telle oeuvre edifier 


Pour ce leur vueil supplier 
d'umble cuer vray 

que me weillent ottrier 
sans lonc delay 

leur grace car je n'aray 
bon jour entier 

jamais se d'elles ne l'ay 
ou tous me weille emploier 


Car je ne saroie 
ne porroie 
bien savoir 
n'onques valoir 


se je ne l'amoie 
je vorroie 

bien pour voir 
mort recevoir 


Ne souhaideroïe 
ne querroie 
plus avoir 

de tout avoir 


or pri dieu qu'en joie 
s'arai joie 

main et soir 

par leur voloir 


Qu'autrement nul bien ne weil 
s'il ne vient pa leur escueil 
et par leur gracieus weil 
a cui je sui plus sougis 


c'un chiennet devant l'orgueil 
d'un lyon quant il ha dueil 
qui n'a pasture en son brueil 
pour ses faonnes petis 


Car ils m'ont par bel acueil 
et par un dous riant oueil 
navre dont pas ne me dueil 
ains en sui gay et jolis 


et si liement recueil 

ades plus que je ne sueil 

que par souffrir les fleurs cueil 
dont j'espoir estre garis 

C'est 
c'est 
c'est 
c'est 
c'est 


bonne esperance 
obeissance 

douce plaisance 

jolie pacience 

deduis se dieux me gart 


c'est douce aligence 

c'est ma souffisance 

c'est la congnoissance 

de la tres noble puissance 
d'amour fine et de son art 


N'il n'est desplaisance 

que j'aie ou grevance 

en ceste souffrance 

ains me plaist tant sanz doubtance 
que de joie me repart 


c'est ma contenance 

c'est ma soustenance 
quant fais reverence 

a la douce remenbrance 
qui de mon cuer ne se part 


Si me fi tant en leur bonte 

et en leur debonnairete 

que s'en mon lay qu'ay ordonne 
riens mesavient 


de legier sera pardonne 

et se croy qu'il prenront en gre 
de moy la bonne volente 

bien le convient 


Et puis qu'il m'ont tant honnoure 
qu'il m'ont si fort enamoure 

que cuer et corps leur ay donne 
bien apartient 


que du sen que dieu m'a preste 
les mercie qu'en verite 
honnour joie pais et sente 
d'elles me vient 


Pour ce bon amour 

par humble clamour 

de cuer de vigour 

com mon souverein seignour 
vous merci 

et remerci 

et vous fais hommage 


quant a vostre honnour 
sers crien et aour 

la rose et la flour 

de biaute et de doucour 
tout en mi 

le cuer de mis 

com vo douce ymaige 

Qui la fait demour 

et son dous sejour 
com tresors en tour 
et la sa haute valour 
ay servi 

et obey 

d'amoureus courage 


et ser nuit et jour 

La sont my retour 

la sont tuit mi tour 

la sont mi penser grignour 
la m'ottri 

li seule tri 

la sui en servage 


Mais vous estes tresoriere 
claseniere 

et portiere 

de ceste ymagette chiere 
et de ce riche tresor 


que port a painne legiere 

n'est priere 

que li quiere 

fors tant que sa grace acquiere 
car je ne l'ay pas encor 


Nature en fu bonne ouvriere 
trop l'ay chiere 

quant sa chiere 

et sa doucete maniere 
resplent plus qu'en soleil or 


de tous biens este coutumiere 
n'est doubliere 

mais entiere 

n'y faut riens qu'a dame affiere 
et s'a chief blont crespe et sor 


Si me weil de sa biaute taire 
pour ce que retraire 

a point sans meffaire 

son gent corps et son bon affaire 
ne porroie en cinc cens mil ans 


car nature ne scet mais faire 

un si doulz viaire 

s'i prent exemplaire 

mais ne fist puis que contrefaire 
qu'elle la fist tant est plaisant 


Le soleil qui le monde esclaire 
de son -luminaire 
a meurte traire 


fait tous biens et les fleurs parfaire 


tant les petitez com les grans 

tout ainsi chascun qui repaire 

en tres doulz repaire 

de la debonnaire 

il li convient a bien attraire 

tant soit de faire mal en grans 


Si me doy mult conforter 
et doucement esperer 
joie et deport 

de cest ymage que port 
et weil garder 

en mon cuer servir loer 
jusqu'a la mort 

et apres seront mi sort 
en li amer 


Et quant par li regarder 
voy les milleurs amender 
ce seroit tort 

puisque de tout mon effort 
la vueil loer 

et dessus tous aourer 
s'aucun confort 

n'avoie pour amer fort 

et desirer 


Mais n'endure 

chose dure 
qu'esperance la seure 
doucement 


m'asseure 

qu'en sa cure 

me prendra ma dame pure 
et briefment 


Ce figure 
sa figure 
en mon cuer si qu'elle y dure 
tellement 


que laidure 

mespresure 

n'i a fors sa pourtraiture 
proprement 


Riens ne desire 

tant com li servir 

a plaisir 

mi desir 

sont la jour et nuit 


pour desservir 

en lieu de merir 

li veir 

li oif 

a ce amours me duit 

Mieux weil languir 
pour li sens mentir 

et morir 

que joir 

d'autre c'est le fruit 


dont soustenir 

me weil et norrir 

La me tir 

la querir 

weil tout mon deduit 


Si que de son douls dangier 

jamais n'istray 

car mieux ne puis souhaidier 
pour ce y morray 

et mon temps y useray 

sans li changier 

n'autre jamais n'ameray 

car mout m'en puis avancier 


or li weil amours noncier 
que porteray 


dedens mon cuer sans trichier 


et serviray 

sa douce ymage et l'airay 
pius que moy chier 

et tant com durer porray 
ne feray autre mestier 

Contre ce dous mois de may 
pour avoir le cuer plus gay 
et plus joli 

et pour celle a qui m'ottri 
vueil faire un lay 

mais coment je le feray 
moult m'esbahi 

car trop petit sens en my 
pour le faire ay 


Ne suis dignes bien le scay 
de li loer c'est le ray 

qui embeli 

nous ha tous et esclarcy 
dou soleil vray 

si que ma fience avray 

si ferme en li 

toudis qu'a s'onneur einsi 
commenceray 


Dame digne d'estre honnouree 
et par excellence aouree 
dessus toute dame passee 
avenir ou presente 


de toutes estes separee 


si qu'autre a vous n'est comparee 


ne plus qu'est au feu la fumee 
tant estes belle et gente 


Dame vierge et mere apelee 
en ciel en terre en mer loee 
en gloire de dieu couronnee 
de joie adresse et sente 


Fleur de tous biens enluminee 
estes dont nostre vie est nee 
beneoite soit la journee 
que porta fruit tele ente 


C'estes vous tres belle 

qui estes 1'entelle 

flourie et nouvelle 

mere ou dieu vierge et pucelle 
par deduit eins so le cuit 
s'engendra quant gabriel 


vous dist la nouvelle 

qui ave s'apelle 

ce nous renouvelle 

pour vous mere a dieu ancelle 
car destruit estiemes tuit 
dou pechie le pere abel 

N'estoit cils ou celle 
donsiaus ou donselle 

dame ou damoiselle 

qui n'alassent pelle melle 

a grant bruit ou riens ne luit 
c'est enfer sans riens de bel 


ou sathan revelle 

qui par sa cautelle 

et par as favelle 

fist perdre nostre querelle 
quant dou fruit de vie enduit 
adam le cruel mortel 


Bien fu celee a nature 
ceste engendrure 

ceste porteure 

ceste vierge enfanteure 
pour ce que la deite 


prist lors humaine figure 
en vous vierge pure 

c'est chose seure 

car dieu et homme figure 
en une seule unite 


Mais onques mais creature 
n'endura n'endure 

dolour si tres dure 

com vous quant mors si obscure 
et pour nous l'umanite 


dou vray dieu quar toute injure 
et toute laidure 

ot contre droiture 

mais sa mort crueuse et sure 
nous ha tous ressuscite 


Mais apres ce desconfort 
dame de pris 

heustes vray reconfort 
quant jhesu criz 

fu ressuscitez et vis 

de ceste mort 

ou juis l'avoient mis 
faussement et a grant tort 


Lors lucifer qui ne dort 

fu esbahis 

pluto cerberus le fort 

et lachesis 

quant dieux prist ses bons ames 
par son effort 

et d'enfer en paradis 

les mist en joieus deport 


Mais un escript 
truis qui descript 
de jhesu crist 


qu'il convenoit que il souffrist 


pour entrer en la gloire 

et qu'il venist 

et descendit 

et qu'il prenist 

dame en vous nostre humain habit 
certes c'est chose voire 


Car il le fist 

sans nul despit 

a tel profit 

qu'onques mais homs si grant ne vit 
et sa noble victoire 


nous embellist 

nous esclarcist 

nous enrichist 

si que a joie more et vis mist 
tout homme le doit croire 


Bien scay que sa grief passion 
vous mist en desolation 

or avies consolation 

pris quant vous fist turbation 
de ave la salutation 

car ce fust l'incarnation 

de dieu et sa conception 
singuliere a droit ditte 


Encor vous fist sa nation 

tres vierge et sans corrupcion 
joie et la visitation 

des pastours de la region 

des trois rois l'adoration 
vostre purification 

et aussi la destruction 

des idoles d'egypte 


Et herode 1'evasion 

de vo chier fil l'invention 
quant par sa disputation 
mist juis a confusion 
d'eaue en vin la mutation 
fist a vo supplication 

sa digne resurrection 
n'est pas joie petite 


Son admirable ascention 
d'esperit saint la mission 
vo glorieuse assumption 

et vostre coronation 

dont l'espoir ma redemption 
monstrent en ma conclusion 
qu'estes par droite affection 
ou de dieu le pere eslite 


Si que, juif par folour 
vivent en trop grant errour 
d'une pierre sans liquour 
moyses faisoit 

Eaue issir qui decouroit 
dont un peuple soustenoit 
sa verge en serpent muoit 
ce scevent plusour 


ne porta fruit fueille et flour 
une verge sans humour 

toute seche et sans verdour 
qu'aaron tenoit 


Ce contre nature estoit K1 
aussi dieu naistre voloit 

de vous vierge et si feroit 

bien chose grignour 


Et pour ce sans prendre fin 
cherubin et seraphin 
tuit ange et arcange 


dou commandement divin 
sans declin 

sont tuit enclin 

a vostre loange 


et de dieu tuit li affin 

de cuer fin K2 
soir et matin 

pour ce a vous me range 


que ne soie se je fin 
par l'engin 

mis en hutin 

de sathan l'estrange 


He vierge royne 
estoile de mer 

qui tout enlumine 
vous doy bien clamer 
qu'a joieus termine 
convient terminer 

qui a vo doctrine L1 
se vuet doctriner 

de grace enterine 
douce sans amer 

de bonte racine 

flour qu'on doit amer 
amour vraie et fine 
qui ne puet finer 

et qui ne decline 


Fruit et medecine L2 
pour tous maus curer 

par tel vertu qui ne 

porroit empirer 

fonteinne divine 

pour pechies laver 

rose sans espine 


douce a oudourer 

vous estes la mine 
qu'on ne puet miner 
quar qui plus y mine 
plus ha miner 

qui a vous encline 

et vuet encliner 

il faut bien que fine 
s'il ha a finer 


De grace riviere et puis 
qu'espuisier 

homs par puisier 

ne puet nullement 

et de nostre sauvement 
le sourt et la duiz 
bien est duis 

qui ses deduis 

prent le cuer entier 

en vous servir et prier 
tres devotement 

et souvent 

car vraiement 

plus ne voy ne truis 


Vierge vo grace ne puis 
esprisier 

ne trop prisier 

car en un moment 

cent mi fois plus en descent 
plus de cinc cent muis 

s'en suis vuis 

je suis destruis 

car a droit jugier 

vos chiers fils ame n'a chier 
sans li et briefment 

pour ce prent 

m'ame humblement 

a vous ses refuis 


Et se vostre grace n'ay 
dont je suis en grant esmay 
vierge mar vi 

le terme que je nasqui 

las ou iray 

que feray que devenray 

tout en fremi 

car pas ne l'ay desservi 
pour ce m'esmay 


Secondement mors seray 

se je y fail mais je metray 
tout en oubli 

pour vous que j'ay po servi 
je penseray 

a vous et serviray 

se dieux plaist si 

qu'il avra pite de mi 

quant je morray 

Je ne cesse de prier C2 
a ma dame chiere 

que mes maus weille aligier 

mais si me tient chiere 

et tant la truis dure et fiere 

sans amollier 

qu'adoucir de ma priere D1 
ne puis son dangier 


S'en vueil une autre acointer 
qui joie pleniere 
m'otriera de ligier 
et a bonne chiere 
sans fin sans amour legiere 
sans amenuiser 
ne joye qu'a li s'affiere 
ne puet homs trier 
D2 
Et ou porroit on querir 
la joie qui amenrir 
ne puet ne finer 
et qui ne fait que doubler 
en joieus plaisir 
tous li mondes sans mentir 
n'en porroit finer 
sans la dame qui n'a per 
amer et cherir 


Mais amer ne puet perir E1 
n'a damnation venir 

qui son temps user 

en li servir et loer 

wet sans repentir 

car qui siens sans retollir 

vuet tous demourer 

en gloire l'estuet regner 

qui ne puet faillir ET 


C'est celle qui par ordonnence 
de parole et par la puissance 
d'esperit saint. qui ouvra en ce 
et par devine pourveance 

faite au commandement dou pere 


concut vierge sans violence E2 
porta vierge sans desplaisence 

enfanta vierge sans grevence 

li fil dieu qui prist no semblance 

pour nous tous geter de misere 


Mais n'i ha point de difference 

car cil trois font toute une essance 
une vertus une substance 

un pooir une sapience 

ci ha trop mervilleus mistere 

et si n'en fais nulle doubtance 
car c'est ma foy c'est ma creance 
c'est ma vie et ma soustenance 
par celle qui par excellance 

est fille au pere et dou fil mere 


Ces trois un a po de peinne 

assez prouver puis 

considerer une fonteinne 

le ruissel la duis 

ce sont trois mais ces trois truis 
tout un soit petite ou pleinne 
soit par pintes ou par muis 

par tous ces conduis 

est eaue d'un goust certeinne 

tous seurs en suis 


He royne souvereinne 

qui seur toutes luis 

plus cler que la tremonteinne 
es obscures nuis 

aussi l'iaue et le dous fruis 
de vie prist char humeinne 

et fourme en ces costes vuis 

s'est bien hors d'anuis 

et de fortune mondeinne 

cils que tu conduis 


Et qui de ceste yaue prendroit 
et la mettroit 

par un temps froit 

en un vaissel elle prendroit 
et jaleroit 

si qu'on feroit 

de la glace une ymage 


mais ja son goust n'en perderoiïit 
ne mueroit 

qu'ades seroit 

eaue et nature d'eaue aroit 
chascuns le voit 

et apercoit 

par le temps yvernage 


L'iaue de vie einsi venoit 
et descendoit 

en tes flans droit 

que sains esperis ameroit 
et conduisoit 

dont il formoit 

le bel le bon le sage 

qui fils de dieu le pere estoit H2 
qui consentoit 
et qui voloit a 


que fourme et char humeinne aroit 
et qu'il morroit 

et getteroit 

d'enfer l'umein lignage 


Mais ceste trinite 

est en eternite 

en possibilite 

et en toute autre chose 

en scens en qualite 

en gloire en verite I1 
une seule unite 

en dieu le pere enclose 


Qui par douce pite 
par vraie humilite 
nous ha tous respite I1 
quant en toy douce rose 
prist notre humanite 
li fils par amite 
Ce nous a tous gette 
dont sathans ne repose 
I2 
De la duis le pere nomme 
de la fonteinne le fil 
qui vient dou pere et fu hom 
dou ruissel cler et gentil 
saint esperit c'est la somme 
dou pere et dou fil vient il I2 
ces siz sont trois qui bien somme 
a entendement soustil 


Mais mieux verroit estre a romme 

ou outre mer en essil J1 
ou getes dedans la somme 

en flun jourdain ou en nil 

que croire riens que predomme 

ne puist croire sans peril 

car tout vaut il une pomme 

sans dieu je di que nennil 


Et pour ce di que cil troy 


de no foy 
te firent droit fondement 
quant li filz se mist en toy J2 


car j'en voy 

parfait le viel testament 
et fait le saint sacrement 
ce m'aprent 

que la duis de nostre loy 
yes et de no sauvement 
proprement 

la fonteinne einssi le croy 


Ou chascuns boit qui ha soy 
sans anoy 

et qui pardurablement 

vuet vivre aveuc le grant roy 
le ne soy 

en ruissel qui en descent 
c'est ta grace vraiement 

qui s'estent 

a tous ceus qui en recoy 
pleurent et pleingnent souvent 
tendrement 

de leurs pechies le desroy 


Pour ce te pri 
vierge oy mon depri 
car po cry 

po descri 

po pleur les pechies 


qui sont en mi 

vieil et endormi 

s'en fremi 

car en mi 

mon cuer sont fichies 


M'ame t'otri 

et doing sans detri 
et te tri 

seur tout tri 

or soyes meschies 


et aveuc mi 

contre l'anemi 

car ami ne demi 
n'ay en mes meschies 


Mais de tel confort 

com de plourer fort 

petit me confort 

vierge se ne me fais fort 
qu'apaiseras l'ire 

de ton fil que au fort 
homs n'a si grant tort 
qui n'en sois ressort 
quar a toy vie ne mort 

ne scet escondire 


Las or sui au port 

de tout desconfort 

quant mes maus recort 

et si fort me desconfort 

que ne le puis dire 

car pechies me mort 

anemis ne dort 

eins fait son effort 

qu'en livre de mort moy mort 
me puist faire escrire 

He fonteinne de concorde 

la duis de misericorde 

ruissiaus qui leve et concorde A1 
meins pecheurs fluns de doucour 

oy ma clamour 


fais que pechies ne me morde 
si qu'anemis ne m'encorde 

de ses craus et de sa corde 
car en toy sont tuit mi tour 
et mi retour 


Fay tant que de li m'estorde A1 
car il n'a maison ne borde 

qui vils sale obscure et orde 

ne soit pleinne de puour 

et de laidour 


et mes cuers wet et l'acorde 

que ton dous salut recorde 

tant que de li naisse et sorde 

une fonteinne de plour 

et de tristour B1 


Pour laver et nettoier 

en telle maniere 

les vices qui de pechier 

me donnent matiere 

vierge que ta grace acquiere 
si que trebuchier 

ne me puis en sa chaudiere 
sathans ne accrochier 


Encor te weil supplier 

royne et lumiere 

des anges qu'a ton fil chier 

ta douceur requiere 

que son ire ne nous fiere B1 
au jour darrenier 

et la joye qu'est entiere 

nous weille ottroier 

S'onques doleureusement 
scens faire ne tristement 
lay ou chanson 

ou chant a dolereus son 
qui sentement 

ait de plour et de tourment 
temps et saison 

ay dou faire et occoison 
presentement 


Qu'en terre n'a element 
ne planete a firmament 
qui de pleur don 

ne me face et sans raison 
mon cuer dolent 

et fortune m'a dou vent 
d'un tourbillon 

tume mis de sa maison 

en fondement 


Et si ne m'a que d'un oueil 
resgarde 

mais tant greve 

se dieux me gart 

m'a de son demi regart 

que trop m'en dueil 

qu'a son vueil 

ne met en dueil 

sa Cruaute 

et me tient contre mon gre 
par son faus art 

main et tart 

plus c'un poupart 

en un bersueil 


Tout desvuet quanque je weil 
sa durte 

qui m'a mine 

se n'ay regart 

que tel joie me regart 
comme avoir sueil 

eins recueil 


par son orgueil 


toute griete 

quant je voy en haut degre 
maint grant paillart 

maint coquart 

et maint couart par son escueil 


Einssi fortune se chevist 
que l'un norrist 

l'autre amaigrist 

l'un enrichist 

l'autre apovrist 

se l'un en pleure 

l'autre en rist 

en tels fais se delite ; E1 
se l'un fait grant 
l'autre amenrist 
par droit despit 
son fait honnist 
autre apestit 
n'autre delist 
n'a je ne prise son profit 
une troee mite 
F1 
Elle se boute en maint abist 
se l'un garist 
l'autre mourdrist 
quanqu'elle dist 
tantost desdist 
ades est contraire a son dist 
la fausse l'ypocrite 
m'a si bien blecie en l'esperist 
que ja descrist 
n'iert par escrit 
einssi languist 
mes cuers et vist 
en grief qui n'est pas plus petist 
des dix plaies d'egypte 


Et certes je ne doubt mie 

que s'a droit m'eust F1 
regarde que ma brief vie 

fenie ne fust 

qu'en monde n'a fer ne fust 

force engien ne signourie 

qui sa fureur receust 

ne sens qui sceust 

eschuer sa tricherie 

tant faire peust 


Et se ma vie fenie 

fust tant me pleust 

que ja mort dont j'ay envie 

ne me despleust 

car plus ne me deceust 

la traitre renoye 

et pitez me concreust 

ne plus n'y eust G1 
ma crueuse maladie 

en moy ne a creust 


Einsi en grant desconfort 

dous amis se desconforte 

mes cuers qui t'aime si fort 
qu'amours ne fu mais si forte 
dont joie n'a ne deport 

pour les gries que li tiens porte 
s'en ay en moy tel remort 

que bien vorroie estre morte 


Car fortune nous fait tort 
par diverse voie et torte 
mais en esperance au fort 
un tres petit me conforte 

et en cest espoir ay sort 
que raison soit de ta sorte 
et qu'encor venras au port 
d'onneur par la droite porte 


A joie me tire 

espoir dieux li mire: 
et si me fait rire 
quant sui en tristour 
quar il me vient dire 
quant mes cuers souspire 
lay triste matire 

ton dueil et ton plour 
retourne en baudour 

et lay ta folour 

brief venra le jour 
que tes cuers desire 
c'iert ta douce amour 
qui est droite flour 
de toute valour 

hors de ce martire 


Si ne doy desdire 
espoir n'escondire 

car il fait de m'ire 
joie quant je plour 

et sans contredire 
doucement m'atire 

et m'est trop dous mire 
contre ma dolour 

si que la savour 

de sa grant doucour 

me tien en vigour 

et me fait despire 
fortune et son tour 

qui en grant paour 

et en grant labour 

fait meint cuer defrire 


Pren confort en ta souffrence 
d'esperence 

main et soir 

si tu le fais sans doubtance 
desperence 

nul pooir 

n'a de toy faire grevence 
c'iert vaillence 

c'iert savoir 

c'iert joie pais 

aligence 

c'iert plaisence 

de l'avoir 

Et si yre ou despit te lance 
de sa lance 

recevoir 

dont en bonne pacience 

ne t'avence 

de mouvoir 

car au goust de souffisance J1 
ta pesence 

dois avoir 

mieux vaut assez 
s'acointence 

que puissance 

d'autre avoir 


Se le dous viaire cler 

qui n'a point d'amer 

qu'est nomper 

et sans per J2 
a veoir te tarde 

c'est desirs qui dementer 

fait et tourmenter 

souspirer 

et plourer 

maint cuer maus feus l'arde 


Car tant me fait endurer 

que ne puis durer 

mais tourner 

sans cesser K1 
te dois a la garde 

d'espoir et de dous penser 

s'il te wet grever 

pour amer 

ne doubter 

la n'aras tu garde 


Ne scay se me suis vantee 
d'estre douce ou desiree 

mais coment qui aille 

ne suis pas asseuree 

que soie la mieux amee 

or vaille que vaille K2 
dit l'ay se la destinee 

chiet seur moy forment m'agree 
ceste devinaille 

se de telle heure suis nee 

que sans vileinne pensee 

a t'amour vaille 


Mais quant a ce suis menee 
que mon cuer sans dessevree 
tout entier te baille 

ou vraie amour enserree 

est loyal ferme et secree 
ce seroit sans faille 

pechies d'estre si moquee 
et pour a vois esplouree 
te pri ne te chaille 
d'autre amer quar qui bee 
a m'amour qui t'est donnee 
en vein se travaille 


En tes deduis 

est mes cuers duis 

de griete wis. 

et c'est conduis 

espoir par toy quant seur moy luis 
mais trop me cuis 

car en un puis 

ou j'ay d'anuis 

plus de cent muis 

m'estuet cheoir quant tu t'en fuis 


la fleurs ne fruis 

n'a seule y suis 

pour ce ne puis 

de joie l'uis 

trouver la sont longues mes nuis 
la me destruis 

quant ne te truis 

la tant menuis 

et si me duis 

qu'a plourer est tous mes refuis 


Mais ne m'esmay 
quant je t'ay 
car li plaint 

et li esmay 

que je tray 

sont esteint 

ta force veint 

et seurveint 
bien le scay 

tout ce qui teint 
et desteint 

mon cuer gay : 


Si qu'en mon lay 
sans delay 

et sans plaint 
m'esjoiray 

et lairay 

mon compleint 

et se mal meint 
m'ont destreint 
d'un cuer vray 
qui en toy meint 
que qu'i meint 
t'ameray 

Pour ce amis pren de ta gent 

espoir le tres biau corps gent 

et le douls nom A A1 
qui tout veint de bon renom 

et vraiement 

s'en toy d'eus has fermement 

1'impression 

tu vivras en ta prison 

joieusement 


Se tu le fais autrement 

en dolour dolentement A2 
confusion 

pleur et lamentation 

aras souvent 

loe dieu devotement 

et a bas ton 

ni voy milleur ne si bon 

esbatement 

Longuement me sui tenus 

de faire lais 

car d'amours estoie nus 
mais desormais 

feray chans et virelais 
g'i sui tenus 

qu'en amours me sui rendus 
a tous jours mais 


Se un petit ay estenus 

je n'en puis mais 

car pris sui et retenus 

et au cuer trais 

tout en un lieu de deux trais 
d'un yeux fendus 

vairs dous poignans ses agus 
rians et gais 


Car ma dame que dieux gart 

par un dous riant regart 
d'ardant desir fist un dart 

et un d'esperance 

mais mort m'eust sans doubtance 
desirs et sans deffiance 
s'espoirs ou j'ay ma fiance 

ne fust de ma part 


Quar quant je senti l'espart 
dou regart qui mon cuer art 

ne perdi a tiers n'a quart 
sens et contenence 

mais tout maniere et puissance 
lors me fist penre plaisence 
en ma jolie souffrence 

espoirs pas son art 


Mais ce durement m'esmaie 


que ne scay 


se ceste amoureuse plaie 

qu'au cuer ay 

vient d'amours ou de cuer vray 
car dous regars maint cuer plaie 
qu'ailleurs dame amy a gay 

s'en morray 

s'einsi m'est mais d'amour vraie 
l'ameray 


Ne voloir que m'en retraie 
ja n'aray 


pour doleur que mes cuers traie 


eins seray 

vrais et de cuer serviray 
ma dame plaisant et gaie 

et quant mes jours fineray 
sans delay 

mon cuer que s'amour deplaie 
li lanray 

Ne savoie F1 
quant fu pris 

se j'estoie 

mors ou vis 

n'entendoie 

gieu ne ris 

eins sambloie 

homs ravis 

ne queroie F1 
paradis 

autre joie 

n'autre pris 

ne sentoie 

riens tandis 

que veioie 

son cler vis 

qui m'a de s'amour espris F2 


Toute voie 

je repris 

en la coje 

mon avis 

a qui proie 

com sougis 

qu'elle moie F2 
quar envis 

gariroie 

s'escondis 

me trouvoie 

a toudis 

faut que soie 

ses amis 

or soit moie ; G1 
ne devis 

plus si seroie 

asservis 


Ne say se je dor ou weil 

quant son riant oueil 

son gent corps qui n'a pareil 

et son dous accueil 

voy et son cointe appareil 

simple et sans orgueil 

et son vis blanc et vermeil 

plus que fleur en brueil 

a qui d'amer me conseil G2 
dont maint plaisant mal recueil 


Son chief d'or samble au soleil 
et s'a bel entrueil 

pour ce avoir autre conseil 

ja ne quier ne weil 

einsois dou tout m'appareil 

a faire son weil 

et a li servir m'esveil 

qu'en li tel bien cueil 

dont je me seingne et merveil 
car tous vices en despueil 

Ne fait il bon tel dame amer 
et desirer 

et honnourer 

ou homs trouver 

ne puet finer 

fors douceur fine a savourer 
tres noble destinee 


ha cils qui s'i puet assener 
sans dessevrer 

qu'elle n'a per 

eins est nom per 

et sans douter 

on ne puet milleur resgarder 
ne si tres bele nee 


Dont doy je bien s'onneur garder 
et sans cesser 

ymaginer 

a li porter 

foy sans fausser 

et la tout mon scens appliquer 
sans vileinne pensee 


mais mieux vorroie estre outre mer 
sans retourner 

qu'entroublier 

son dous vis cler 

ne que penser 

chose qui peust empirer 

sai bonne renommee 


Certes j'ay si grant deport 
quant je voy son noble port 
et quant sans vilein raport 
j'oy que chascuns son effort 
fait de li prisier tres fort 
dessus toute creature 

que je n'ay pensee oscure 
tristesse mal ne pointure 
ne chose qui me soit dure 
eins ay une envoiseure 

Si tres douce et si pure 
qu'elle vaut mercy au fort 


Qu'en li veoir me deport 

en li servir me confort 

en li amer pren confort 

et l'espoir qui me fait fort 
contre desir qui me mort 

mais riens ne doubt sa morsure 
et s'on dist qu'elle m'est dure 
ou qu'elle n'a de moy cure 

ne m'en chaut qu'en sa figure 
preng si douce norriture 

que je ne doubt riens que j'endure 
mal d'amour ne desconfort 

Et quant je puis vivre einssi 
liement et sans sousci 

trop grant folour 

seroit de rouver s'amour 

ou sa mercy 

car je n'ay pas desservi 

si grant honnour 

et si n'en sui par nul tour 
dignes aussi 


Tost m'aroit dit va de cy 
helas se ce avoie oy 

de sa doucour 

bien seroit la joie plour 
dou cuer de my 

car il partiroit par mi 
pour ce demour 

en souffrence et en cremour 
subjes a li 


La sont tuit mi plaisirs 
la m'ottroy la porter foy 
weil bonnement 

la weil amoureusement 
vivre et morir 

la metir 

la mi desir 

sont la m'employ 

la meint tous les cuers de moy 
entierement 

doucement 

et humblement 

pour li servir 


D'amer ne me puis tenir 
quant je voy le meintieng coy 
de son corps gent 

a qui je sui ligement 

sans retollir 

sans partir 

sans repentir 

faire le doy 

car cent mille biens recoy 
contre un tourment 
autrement 

certeinnement 

n'ay a souffrir 


Si n'est vie 

si jolie 

com de desirer amie 
en espoir 


qui chastie 

et maistrie 

desir si qu'il n'ait maistrie 
ne pooir 

Qu'il destrie 

vie lie 

quant espoirs ne s'amolie 
pour ce avoir 


quoy qu'on die 

sans partir 

weil d'espoir la compaingnie 
maint et soir 


Car je fasse lonctemps ha mors 
s'il ne fust a matire 

par l'ueil qui tray en mon corps 
de desir une vire 

qui ja n'en sera traite hors 

se m'amour ne l'en tire 

ou bons espoirs qui m'a des lors 
visite com dous mire 

et conforte mes desconfors 
doucement dieux li mire 


C'est mes chastiaus c'est mes ressors 


c'est ce qui estaint m'ire 

c'est li avoirs c'est li tresors 
dont homs ne muet mesdire 

c'est de ma vie drois pors 

c'est ma joie a droit dire 

tous li argens et tous li ors 

de france et de l'empire 

ne vaut pas l'un de ses confors 
ou desespoirs s'aire 


Et quant a ce sui venus 
qu'amis sui vrais 

et d'espoir bien pourveus 
un joli fais 

gracieus et plein de pais 
m'est accreus 

qui ne sera mis en sus 

de mi ja mais 


Car se j'amoie asses plus 
que je ne fais 

et s'heusse plus que nus 

pris en tous fais 

si suis je norris refais 

et pourveus 

largement et bien peus 

de ses bien fais 

Malgre fortune et son tour 

mon amoureuse clamour 
publieray 

et par tout me pleinderay 

de fine amour 

qui sueffre en moy tel tristour 
et tel esmay 

que jamais joie n'aray 

s'einsi demour 


Car faire weil sans demour 
de mon amoureus labour 

un piteus lay 

que je nomme et nommeray 
le lay de plour 

de mes larmes en destour 
l'arrouseray 

n'autre confort ne querray 
de ma dolour 


Car fortune m'est anemie 

amours me het pitez m'oublie 
esperance s'est endormie 

et ma dame ne me vuet mie 

quant nes dou quart de son regart 
nom pas de la centieme part 

ne wet souffrir qu'enrichies soies 


N'est biens qui soit de ma partie 
joie s'est de moy departie 
tristesse me fait compaingnie 
doleur me gouverne et maistrie 
qui ne se part ne main ne tart 

de mon cuer eins le font et art 
et puis en mes larmes le noie 


Je croy que li ciels me guerrie 

et que fortune a grant envie 

de moy tollir honneur et vie 

pour plaire a ma dame jolie 

mais se l'espart seur moy s'espart 
de ses dous yeux je n'ay resgart 

de mort pour mal qu'amours m'envoie 


Et s'il li plaist que je devie 
de l'amoureuse maladie 

je ne puis a meins que je die 
qu'onques ne fu si dure amie 

et que le dart qui mon cuer art 
quant riens fors moy ne mi anoie 


C'est pour quoy je me dueil 
avec son riant oueil 

et son gracieus accueil 
m'ont ad ce mis 

que je sui ses vrais amis 
et estre weil 

mais la bele sans orgueil 
qui met en moy tout ce dueil 
ne wet que passe le sueil 

de son pourpris 

ne que voie son cler vis 

si com je sueil 


C'est la cause de mon dueil 

dont je pers tout mon escueil 
c'est ce pour quoy mon vis mueil 
com vrais sougis 

qui n'ay meffait ne mespris 
contre son weil 


Et pour ce en l'amoureus brueil 
ce m'est vis la verge cueil 
pour moy batre et me despueil 
comme aprentis 

qui n'a d'avoir joie apris 
lettre ne fueil 


Biaux sire dieux comment puet ce estre 
que je sui si fort mis a mestre 

que departir 

deguerpir 

ne fuir 


ne puet mes cuers de son dous estre 
eins est toudis dessous sa destre 
pour li servir 

oubeir 

et cherir 


Herbe vert ou fleur de genestre 
me puet les bues faire pestres 
a son plaisir 

et morir 

sans mentir 


Nulle si plaisant ne puet nestre 
c'est un drois paradis terrestre 
de li veir 

et oir 

et sentir 


Comment est sa douceur pure 
douce a tous et a moy sure 
et ne cure 

de ma cure 

ne de la mortel pointure 
dont mes cuers est entechies 


et seur toute creature 

l'aim d'amour ferme et seure 
or figure 

se figure 

en mon cuer la pourtraiture 

de mort n'est ce grant meschies 

Quant tres humblement 1'endure 
et si n'est chose si dure 

com m'ardure 

qui tant dure 

que je vif contre nature 

si qu'amours qui est mes chies 


fait envers moy mespresure 

qui quiert ma desconfiture 

n'a mesure 

ne mesure 

ma triste pensee obscure 

par ma foy c'est grant pechies 


Pour ce vous pri 

plourez avec my 

mi loyal amis 

espandez vo pleur seur my 
pour moy faire plus doloir 


et je vous di 

que mi anemi 

seront assevi 

s'il voient partir par mi 
mon dolent cuer sans espoir 


Qui m'a guerpi 

et mis en oubli 

pour estre a cely 

qui n'a que faire de 1y 
et qui ne le wet avoir 


Si m'en defri 

qu'onques mais ne vi 
maintieng si joli 

Or m'a de s'amour bani 
pour amer sans decevoir 


Si ne scay que faire 

ne m'en puis retraire 

et ne li puis plaire 
qu'amour qui me maire 

me fait plus contraire 
qu'alixandres ne fist daire 


Et si ne m'os traire 

vers son dous viaire 

pour mes maus retraire 

car mieux me vaut traire 

qu'a li plus desplaire 

qui me puet faire et deffaire 


Et la debonnaire 

qui est de bonne aire 
blanche blonde et vaire 
d'onneur exemplaire 

le tres dous repaire 

me vee ou elle repaire 

Si n'en puis attraire 
amoureus salaire 
pour crier ne braire 
de mourer au caire 

et vestir la haire 
vaudroit mieux qu'estre en tel haire 


Si que pleindre 

ne compleindre 

ne me vueil plus eins weil feindre 
que mi dolereus complaint 


soient meindre 

puis qu'ateindre 

ne puis a riens qui esteindre 
puist m'ardeur ne qu'elle m'aint 


Et se teindre 

et desteindre 

ma fait pour amer et creindre 
souvent et de divers taint 


d'espoir greindre 

me doy ceindre 

puis qu'elle scet que sans feindre 
mes cuers tous en li remaint 


Fi de desconfort 

et fi d'ome fort 

qui ne prent au fort 
vigueur et confort 

li cis nes contre sa mort 
se reconforte en chantant 


Pour ce me confort 

et si me deport 

es maus que je port 

ne mauvais rapport 

ja de moy ne de mon port 
n'orra celle que j'aim tant 


Se ce n'est a tort 
qu'ennemis ne dort 

et maint cuer en tort 
prennent grant deport 

en mesdire et grever fort 
maint tres fin loial amant 


et font leur effort 

par mauvais enort 

de mettre descort 

entre bon acort 

or me gart dieux de leur sort 
faus mauvais et decevant 

Et pour ce amoureusement L1 
endurer 

les maus d'amer 

weil sans desroy 

et certes faire le doy 

tres humblement 

qu'autrement 

pas longuement 

ne puis durer 

car qui wet honnour garder 

et bonne foy L2 
son anoy 

sueffre en recoy 

celeement 


Nompas si ouvertement 
souspirer 

et dementer 

sans nul arroy 

je parole 

contre moy 

car vraiement 

le tourment 

que j'ay souvent 

par desirer 

me fait tellement parler 
vesci pour quoy 
onques n'oy 

mercy n'ottroy 
n'aligement 


Or weil aler a confesse 

de ma fole hardiesse | 
repenteus et pleins d'umblesse 
a venus qui est deesse 

et souvereinne maitresse 
d'amours et de tous ses fais 


qui moy de blamer ne cesse 
dou pechie de la rudesse 

que j'ay fait par ma simplesse 
contre amours si m'en confesse 
et vesta dira la messe 

en pardon de mes meffais 


Qui des nimphes est prestresse 
Si pri venus qu'elle adresse 
mon cuer s'il n'est en l'adresse 
d'amours et que ma tristesse 
mue en joie et en leesse 

et par ce sera refais 


et qu'elle face largesse 

des biens d'amours sans promesse 
par franchise et par noblesse 
pour garir ce qui me blesse 

et qui me tient en destresse 
autrement je sui deffais 


Or en face son millour 

car sans penser deshonnour 
la serviray 

et le gracieus corps gay 
qu'aim et aour 

de cuer de corps de vigour 
tant com vivray 

ne mon cuer n'en partiray 
de son sejour 


Et se doucement savour 


des biens d'amours la savour 


garis seray 

si qu'en chantant loeray 
la grant doucour 

de ma dame et son honnour 
exausseray 

n'autre jamais n'ameray 
heure ne jour 

Pour vivre joliement œ 
nettement joyeusement 

et sens soucy 

ne faut qu'espoir de mercy 
tant seulement 

et je l'ay si fermement 
que j'en mercy 

amours et ma dame aussi 
tres humblement 


Je l'ay si fermement 

et si amoureusement 

lonc temps nourry 

tout en my le cuer de my 
que vraiement 

il me promet bonnement 
et sens nul sy 

que j'aray le nom d'amy 
procheinnement 


Si ne puis nul mal avoir 
tant com j'ay cest espoir 
qui me fait vivre et valoir 
ne je n'ay pesence 

anoy griete ne souffrance 
et se desirs trop s'avance 
douce et jolie plaisance 
m'est a dire voir 


Si me merveil quant doloir 

et complaindre main et soir 
voy maint amant et manoir 

en desesperance 

l'un muert d'amoureuse lance 
et l'autre a toute grevance 
l'autre languist en doubtance 
de pis recevoir 


Ce dient mais le contraire 
tieng et croy 

car quant le plaisant 
viaire simple et coy 

le gent corps le bel anoy 
de ma dame debonnaire 

a loisir remir et voy 

par ma foy 


riens n'est qui me puist desplaire 


tant m'esjoy 


Et s'il me convient retraire 
loing de soy 

ja pour ce ne m'en 

faut traire grief n'anoy 

a dou pensers en recoy 

de sa biaute l'exemplaire 
doucement me monstre au doy 
c'est pourquoy 

loing et pres toudis repaire 
joye en moy 

Et s'ay l'espoir de joir 

et dous souvenir 

sens partir 

car guerpir 

ne me puellent pres ne loing 


eins gouvernent mon desir 
si qu'a riens ne tir 

qu'a servir 

et cherir 

ma dame a qui tous me doing 


Dont cil glorieus martir 
qu'amours fait palir 

et languir 

et morir 

devroient avoir grant soing 


de les avoir et tenir 
pour leurs maus garir 

et tarir 

car venir 

les voy toudis au besoing 


Mais dame sage et seure 
qui de s'onneur cure 
voit sens couverture 
s'il quierent laidure 
si que bien ne gardera 


de leur desir plein d'ardure 
et de desmesure 

ou scens ne mesure 

honneur ne droiture 

amour bien ne raison n'a 


Comment ose creature 
dire qu'amour pure 
li est si tres sure 
qu'a desconfiture 
ou en espoir sera 


s'elle ne le prent en cure 
et dit qu'il endure 

doleur si tres dure 

que s'elle li dure 

son grant desir l'occira 


C'est pensee 

forcenee 

d'un fol desir engendree 
qui tue honneur et deffait 


honnouree 

renommee 

ne ja niert bien dame amee 
d'amant qui ce pense ou fait 

Ne celee I1 
ne gardee 

mal an et male journee 

puist avoir cilz qui meffait 


tant qu'il bee 

qu'empiree 

soit dame et deshonnouree 
ou blasmee par son fait 


Comment puet estre vrais amis 
amans tristez et desconfis 
melencolieus et pensis 

qui dist que demeure toudis 
en doleur et en rage 


a son mal est si ententis I2 
qu'il entroublie le cler vis 

par qui il est en ce point mis 

si qu'il verroit estre banis 

de l'amoureus servage 


De son cuer est ses corps hays 
de toute joie est anemis 

si qu'en cuer qui est si chetis 
jamais amours j'en sui tous fis 
ne feroit son mainnage 


mais quant amans est vrais amis 
cointes joieus gais et jolis 
amours en fait son paradis 
s'en doit avoir se m'est avis 
de mercy l'avantage 
J1 
Or laissons ceste matiere 
et venons a la premiere 
de ma douce dame chiere 
ou raisons maint et maniere 
doucour et valour 
J1 
qu'est de mes cinc sens portiere 
et de mon cuer tresoriere 
et de mes yeulx la lumiere 
c'est celle ou gist toute entiere 
m'amour et m'onnour 
J2 
Ja soit ce qu'a moy n'affiere 
mais sa douce et simple chiere 
qui n'est estrange ne fiere 
wet que mes cuers preingne et quiere 
sejour et demour 
J2 
en dous espoir dont mais n'iere 
que tous siens sans parsonniere 
or doint dieux que ne requiere 
chose a li de quoy jaquiere 
dolour et tristour 


Et par ma foy tres bien me garderay 
qu'en li garder 

honnourer 

et loer 

cuer corps pooir scens temps vie et penser 


tant com vivray 

metteray 

qu'empris l'ay 

si que jamais mon temps n'emploieray 
qu'en desirer et amer 

sens fausser 


son bien sa pais s'onneur et son vis cler 


aoureray 
serviray 
de cuer vray 


Et se dieux plaist je sui telz et seray 
que dementer 

souspirer 

et plourer 

ne me faudra pour ce que senz cesser 
obeyray 

son corp gay 

et feray 

que se je puis par son gre l'ameray 
plus demander 

ne rouver 

n'esperer 


ne vueil ne quier pour ce qu'a droit parler 


plus ne vorray 
ne querray 
quant ce aray 


Et se senz trichier 

de fin cuer entier 

le ser et tieng chier 

doulz espoir me fait cuidier 
que j'aray amie 


qu'on ne puet prisier 

assez n'esprisier 

et pour ce eslongier 

ne weil mon cuer n'estrangier 
de sa signourie 


Dont partir ne quier 

car a droit jugier 

on voit de legier 

que hors sui de tout dangier 
ne melancolie 


ne m'ose approchier 

pour joie empechier 

ne ja n'ay mestier 

de riens qu'on puist souhaidier 
n'est ce bone vie 

Porroit on penser ne dire 
ou esdire 

ymaginer ne descrire 
vie de si grant deport * 

que je n'y truis courrous n'ire 
n'a redire 

fors jouer chanter et rire 
honnour et tres bon acort 


Doit on bien l'amant maudire 
qui souspire 

en doleur et en martire 

et languist en desconfort 


quant espoir ne fait son mire 
qui desire 

donner pais sans contredire 
sante leesce et confort 


Dame a qui sui ligement 
vostre doulz viaire gent 

a qui m'ottry 

m'a d'esperence garny 

si richement 

que ne me puet nullement 
mettre en oubly 

eins est en moy et joie en li 
parfaitement 


Et se servi longuement 
vous ay dame et loyaument 
senz nul ottry 

se j'ay par vo gre servi 
certeinnement 

mon service hautement 
m'avez mery 

et mon desir acompli 

tres doucement 

Qui aime a tart oublie 

et cuers qui oublie a tart 
ressamble le feu qui art 
qui de legier n'esteint mie 


aussi qui ha maladie 

qui plaist envis se depart 
en ce point se dieux me gart 
me tient amours et maistrie 


Quar plaisence si me lie 
que jamais l'amoureus dart 


n'iert hors trait a tiers n'a quart 


de mon cuer quoy que nuls die 


car tant m'a fait compagnie 
que c'est niant dou depart 
ne que jamais par nul art 
soit se pointure garie 


Qu'en vis puet on deraciner 
un grant arbre sans demourer 
de la racine 


qu'on voit puis flourir et porter 
et ses branches croistre et geter 
en brief termine 


Certes einsi est il d'amer 
car quant mes cuers se wet enter 
en amour fine 


envis puet s'amour oublier 
einsois ades par ramenbrer 
a li s'encline 


Car l'iau qui chiet desseure 
par racine qui demeure 

fait reverdir et flourir 

et porter fruit 


tout einsi mes cuers qui pleure 
parfondement a toute heure 
acroistre mon souvenir 

fait jour et nuit 


Et c'est ce qui me deveure 
c'est ce qui mon vis espleure 
c'est ce pour quoi je souspir 
a ce me duit 


vraie amour qui me court seure 
et bonte qui l'assaveure 
qu'en moy ne puissent venir 
ce me destruit 


Raisons et droiture 
plaisence et nature 
font leur pooir 

toute creature G1 
de volente pure 
tendre a mieus valoir 


Et je m'asseure 
que tant com je dure 
ne porray veoir G2 


amour si seure 
bonte si meure 
n'a tant de savoir 


Aussi voit on clerement G2 
que li cuer qui loyaument 

et sans folour 

aimment de tres fine amours 

cuident souvent 

qu'en milleur et plus gent 

aient sejour H1 
car plaisence et sa vigour 

ce leur aprent 


Or say je certeinnement 

que mienne estoit ligement 

la droite flour 

de ceaus qui ont plus d'onnour 
quar toute gent 

disoient communement 

et li millour 

qu'il avoit toute valour 
entierement 


Et quant si bon ne millour ne plus cointe 

n'est ne si bel ne d'onneur si acointe 

a droit jugier H2 
mer villier ne sé doit 


nulz se ne weil par l'amoureuse pointe 
nouvellement d'autre amour estre pointe 
pour ce changier 

ne me quiert et j'ai droit 


Qu'en mon cuer est si tres ferme et si jointe 
l'amour de li qu'estre n'en muet desjointe 
car cuer entier 

qui trichier ne saroit 


par souvenir wet que dou tout m'apointe 

si qu'autre amour n'entrepreingne n'a cointe Il 
qu'autre acointier 

empirier me feroit 


Dont le bon recort 

qui de li recort I1 
fait qu'a ce m'acort 

que ja ne soie en acort 

d'avoir d'autre amy 

mais en desconfort 

sanz nul reconfort 

de tout mon effort 

vueil pleindre et plourer sa mort 
en disant einsi 


Amis mi confort 

mi joieus deport 

ma pais mi ressort 

et tuit mi amoureus sort 
estoient en ty 


or ay un remort 

de toy qui me mort 

et point si fort 

qu'en toy sont tuit mi bien mort 
et ensevely 


Doux amis 

tant fort me dueil 
tant te plaint 

tant te complaint 

le cuer de moy 

tant ai grief que par ma foy 
tout mal recueil 
dont mi oueil 

que souvent mueil 

et cuer estraint 
viaire pali et taint 
garni d'effroy 

et d'anoy 

sans esbanoy 
monstrent mon dueil 


Dou amis seur ton sarcueil 
sont mi plaint 

et mi complaint 

la m'esbanoy 

par pensee la te voy 
plus que ne sueil 

la me weil 

la sont mi weil 

la mes cuers meint 
car la m'ottroy 

la ce croy 

de la mort doy 
passer le sueil 


La souspire 

la s'aire 

mes cuers qui tant a martyre 
et de mortel peinne 


et tant d'ire 

qu'a voir dire 

son mal ne porroit descrire 
creature humeinne 

La se empire L1 
tire a tire 

la ne fait que fondre eb frire 

la son dueil demeinne 


la sans rire L2 
se martire 

la se mourdrist la desire 

qu'il ait mort procheinne 


Dous amis tant ay grevance L2 
tant ay grief souffrance 

tant ay duel tant ay pesence 

quant jamais ne te verray 


que doleur me point et lance 
de si mortel lance 

au cuer qu'en desesperance 
pour toy mes jours fineray 


En toy estoit m'esperence 
toute et ma fiance 

ma joie ma soustenance 
Lassette or pou les ay 


bien pert a ma contenence 
et a ma loquence 

car maniere ne puissance 
n'ay tant me dueil et esmay 


A cuer pensis regret et devis 
ton haut pris 

que tant pris 

einsi le convient 


et vis a vis te voy ce m'est vis 
doux amis 

et toudis 

de toi me souvient 


Mes esperis 

et mes paradis 
estient mis 

et assis 

en toy s'appartient 


que soient fenis 
mes cuers et peris 
qu'est chetis 

et remis 

quant vie le tient 


Amis je fuisse moult lie 
s'eusses cuer plus couart 
mieus vausist a mon esgart 
que volente si hardie 


mes honneur chevalerie 

et tes renoms qui s'espart 
par le monde en mainte part 
ont fait de nous deparie 


Ta mort tant me contralie 
et tant de maus me rapart 
amis que li cuers me part 
mais einssois que je devie 


humblement mes cuers supplie 
au vray dieu qu'il nous regart 
de si amoureus regart 

qu'en livre soiens de vie 

Pour ce que plus proprement 
chascuns de son sentement 
parle que d'autrui pensee 


je de ce que mon cuer sent 
vueil faire amoureusement 
un lay amours s'il vous agree 


Et se ce fai rudement 
de vous gracieusement 
m'en soit l'euvre pardonnee 


ma dame si vraiement 
que mes cuers est ligement 
tous vostre sanz demouree 


Je fui ma dame de pris 

sanz mespris 

en qui tout bien est compris 
par vostre douce maniere 


de vous bien amer espris 

et souspris 

si qu'encore sui tout pris 
quant je voy vo lie chiere 


Si ne me doi estre repris 
se j'empris 

a vous amer que je pris 
quar amours fine et entiere 


le m'a enjoint et apris- 
s'est mes pris 

que ne m'aies en despris 
ma tres doulce dame chiere 


Et quant je me senti a ce mene 


par le pooir d'amours qui tous cuers vaint 


que mi penser furent tout ordone 


en vous ma dame en qui tous mes corps maint 


Je confians de vostre humilite 


d'ardant desir fort espris et contraint 


a vous servir de bonne volente 
m'offri dame de paour attaint 


Et vous ma dame honnouree 
de franchise enluminee 

de humilite renommee 

et de toute honnour paree 
disant grant mercis 


de maniere asseuree 

par semblant en amouree 
si fistes estre doublee 
l'ardour et renouvelee 
ou j'estoie mis 

Dont ma coulour fu muee 
et ma vigour tres alee 
come se chose faee 
m'eust trouble a journee 
tous mes esperis 


Helas doulce desiree 
gaires n'estes aprestee 
attainte ne apprisee 

de la peine a moy donnee 
pour vostre doulz vis 


Ainsi departant 

ma dame vaillant 

fui de vous maiz tant 
me senti en grant 

de vers vous retraire 


que tous jours present 
estoie et tendant 

a vo doulz semblant 

et gent corps plaisant 
pour y retour faire 


Si me mis avant 

par maintes fois quant 
vers vous esbatant 
juant et bourdant 

on se pouoit traire 


la doulcour si grant 
estoie sentant 

en vous regardant 

que mieux rien vivant 
ne me peust plaire 


Et se m'a tenu en joie 

si grande que ne voloie 
greigneur bien ne ne querroie 
que la doucour ou j'estoie 


en trestout me delitoie 
et sanz grevance faisoie 
tout ce que cuer pensoie 
coment n'y failloie 


Quant aucune part aloie 
si tres legiers me sentoie 
que a mon avis je voloie 
et ainsi mon temps passoie 


ne nul courroux ne tenoie 
puis qu'a penser m'atournoie 
a vous doulce simple et coie 
a cui tous mes cuers s'ottroie 


Helas celle douce vie 
revoisie 

et jolie 

m'a pou tenu compaignie 
dont je me dueil fort 

Par malvaise genglerie 
par envie 

commencie 

dieus malebouche maldie 
et dont elle a port 


Quar la perverse pourrie 
ennemie 

renoiie 

de fait contre moy partie 
et me greve a tort 


tant que jour nuit ne demie 
n'est partie 

ne faillie 

ma doulour amenrie 

dont j'ay pis que mort 


Quar ce que j'ay plus doubte que morir 
m'est avenu bien doy l'eure hair 

c'est qu'il me faut etpar force abstenir 
d'aler parler et aussi envoier 


vers ma dame que j'aim craing et desir 
plus que chose que dieus ait fait venir 
Helas comment pourrai je ce souffrir 

Je ne le scay se dieus me vueille aidier 


S'il n'en peust qu'a moy seul mesvenir 

je fusse tous conseilles de choisir 

maiz ma dame en pourroit grant mal sentir 
et sanz raison soi oir reprochier 


et ce mes cuers ne porroit consentir 
ainsi me doint amours de li joir 


qu'onques vers lui n'oi cuer fait ne desir 


ne pensee pour s'onnour empirier 


Et elle est a dire voir 
pleinne de si grant savoir 
et si bien veult son devoir 
faire leur elle est tenue 


qu'on ne lui pourroit mouvoir 
a mal ne li decevoir 

tant est pour tout parcevoir 
sage et de bien pourveue 


Chascun scet bel recevoir 
dont sa bonte apparoir 
se fait et ramentevoir 
tant que bien est congneue 


dont je me doy bien doloir 
et avoir cuer triste et noir 
quant de si plaisant miroir 
m'est couverte la veue 

Je ne scay 

que verray 

ou iray 

ne que devenray 

mais comment qu'il aille 


ameray 
serviray 

cremiray 

et obeiray 

ma dame sanz faille 


Pour esmay 

se je l'ay 

et mal tray 

je ne laisseray 

bon grain pour le paille 


ains aray 

cuer tres vray 

et feray 

ce que devray 

et vaille que vaille 


Ma tres doulce dame excellente 
pour ce que vo loyaux cuer sente 
et sache le bien et dolour 


que bonne amours en mon cuer ente 
pour vous qu'on doit dire vraie ente 
de tout bien et de toute honnour 


En ce lay faire ay mis m'entente 
et compris sans ce que je mente 
ma vie attains de vostre amour 


Si vueillies s'on le vous presente 
a l'oir lire estre presente 
et ne le tenes a labour 


Amis tieng certainnement 
qu'il me desplaist grandement 
de la peinne a toy livree 


maiz il faut souffrir souvent 
la chose qui bonnement 
tost ne puet estre amendee 


Vif en espoir liement 
et serf amours loialment 
quar toudis n'ara duree 


chis temps et aucunement 
verras que pour toy briefment 
sera joie recouvree 

En demantant 
et lamentant 
vueil commencier un lay 


triste et dolent 
chanter d'un chant 
par droit tel le feray 


Quar je ne scay 
escript en vray 
qu'onques cuers eust tant 


de grief esmay 
si comme j'ay 
ne de dueil si pesant 


Il est vray bien le croy 
que en triste dessaroy 
chei pleinne d'ennoy 

et en grant orphente 


si com raconter oy 
judee quant son roy 
prist la mort devers soi 
le vaillant josue 


Or ay tost oublie 

ce qui est devie 

et par mort affine 

mais sans cesser larmoy 


quant le roy de fierte 
fleur de chrestiente 
prist et suppeditte 
par ses ennemis foy 


Nulz ne congnoist qu'est d'ami 
jusqu'a tant qu'il a perdu 
dont veu 

et sceu 

tres bien fu 

que cilz ci ot cuer garni 


d'amour quar il ot en li 
champion ne recreu 

maiz creu 

en vertu 

et tenu 

asseure et hardi 


N'onques n'ot cuer esperdu 
ne de plein pie ne demi 

ne guenchi 

ains parti 

au parti 

qu'au treu qu'orent eu 


si que bien ot perceu 

et comment son corps offri 
sans detri 

et sans si 

et einsi 

l'a en ami congneu 

Lion de nobilite 

en prosperite 

liepart de fierte 

en adversite 

rois te puet on bien nommer 


sangler hardi et creste 
en fait apresre 

fermer arreste 

et entalente 

de tes nuisans contrester 


Compaignon pour deporter 
tous bons faiz porter 
faire et enorter 

et reconforter 

estendart de seurte 


a tel te puet on prouver 
sanz plus esprouver 

Las ton recouvrer 
deffent a trouver 
fortune par sa durte 


Ay fortune 

qui est firte une 

preste et commune 

de bailler prune 

verte ou meure quant tu veulz 


ta force aune 

biens et peccune 

puis prent rancune 

si desaune 

einsi le fais et faire soels 


Mout accues 

muis desaccues 

or joie esmues 

apres faiz duelz 

mains estable que cours de lune 


que ne te due1lz 
quanque tu pues 
quant hors des muels 
est mis tes rois 


Fortune fausse et parjure 
estature 

de nient fainte figure 
pourtraiture 

d'umbre qui fuit et varie 


he estache poi seure 

s'asseure 

qui tient que sa glose obscure 
tous jours dure 

qui ore est or est perie 


LA 
Or amie or ennemie 
folz s'i fie 
moult as puissant seignourie 
quant au bon roy de droiture 

as tout tolu fors sa vie 
esbahie 

et sa vaillance hardie 

que n'as mie 

quar c'est des dons de nature 


Encor ne sui mas 

fortune ne las 

de petit prisier tes las 
ne se seray ja 


ton pouoir fait as 

de la mettre au bas 

maiz tollir ne li pues pas 
la valeur qu'il a 


Que bien demonstra 
quant s'abandonna 

et seur estal donna 
sans guenchir plein pas 


ce li demourra 

tant que dieux sera 
nature l'encourrona 
si ne li toudras 


Quar tu ne pues tant subtiller 
que tu puisses appeticier 
son bien ne sa vaillance 


telz richesses fait a prisier 
qui dure ferme sanz changier 
et sans faire remuance 


Pour ce a nature puissance 
ce sera mis en remenbrance 
sans fin pour exausser 


fi de toy et de ta bobance 


qu'on voit trop plus tost que ballance 


cheir et trebuchier 


C'est dou moins 

de quoy pleins 

et complains 

me sui mains fait a complaindre 


quar compoins 

souverains 

est prochains 

et certains 

d'onnour qui li doit remaindre 


Mais atteindre 

chose graindre 

de toy plaindre 

sans moy faindre 

puis bien quar je sui contrains 


par ton faindre 

de restraindre 

joie engraindre 

et remaindre 

en misere dont sui plains 

En ses destours 

plains de doulours 

de plains de plours 

com muz sours 

me fault et convient devourer 


mes joieus jours 

et mas baudours 

en griefs tristours 

par les faulz tours 

de toy fortune faut muer 


Mon hault chanter 

mettre en plourer 

mon bel parler 

et mon rimer 

laissier et tourner a rebours 


quant tout au cler 

me veulz grever 

et au finer 

sans retourner ; 
m'emporte fortune le cours 


Ainsi desconfis 
voy mes ris 

et bannis 

de confort 


Ja nulz autres dis 
n'en soit dis 
quar demis 

de deport 


Par naturel port 
me remort 

que je port 
cheveux gris 


et fortune a tort 
me remort 

quar l'un mort 
l'autre pris 


Voy trebuchant 
le gent vaillant 
et estaindre le ray 


enluminant 
honneur la grant 
dont j'avoie le glay 


Les biens que j'ay 

ou que j'aray 

fortune or as fait tant 
que tout lairay 


et chanteray | 
joie a dieu te commant 

